Қишки кийимларни тўғри сақлаш қоидалари - Ayol.uz\nҚишки кийимларни тўғри сақлаш қоидалари\nDiyora Rahmatullayeva 15.06.2015 09:32 1024 01\nЯнги мавсум келиши билан кийим-кечакларни янгилаш, кераксизларидан халос бўлиш ва қишки кийимларни жавоннинг узоқ бурчакларига “сафарга юбориш” эҳтиёжи туғилади. Бундай пайтда қишки буюмларни сақлаш қоидаларига риоя қилиш зарур.\nҚўллаш керак бўлган энг асосий қоида — бу иссиқ кийимларни олиб қўйишдан аввал уларни тозлашдир. Бундан кимёвий тозалаш хизматидан фойдаланиш мумкин, бироқ мустақил равишда тозаламоқчи бўлсангиз, кийимлардаги ёрлиқларга эътиборли бўлинг. Бундан ташқари, қишки кийимлар чўнтакларини бўшатишни ҳам унутманг.\nКийимларни ҳаво яхши айланадиган, қуруқ, салқин ва қоронғи жойда сақлаш лозим. Буюмларни полиетилен пакетларга солманг. Полиетилен ҳаво айланишига тўсқинлик қилади ва натижада ёқимсиз ҳид юзага келиб, куя пайдо бўлиши учун қулай шароит яралади. Бундан ташқари, оқ рангдаги буюмларнинг букланган қисмлари полиетиленда сарғайиб қолади. Шу туфайли, кийимни яхшиси табиий матолардан қилинган ғилофларда ёки зиғирпоя толаси ва қалин пахта матосидан тикилган халталарда сақлаган маъқул.\nМўйнани кенг ва қоронғи шкафда, батарея ва бошқа иссиқлик манбаларидан узоқда сақлаш лозим;\nСалқин ва булутли ҳавода мўйнани вақти-вақти билан очиқ ҳавога чиқариб туриш зарур;\nБўялган ва табиий рангга эга мўйналарни битта идишда сақламанг;\nКуяга қарши воситадан албатта фойдаланинг;\nМўйнани тўғри тушадиган қуёш нурларидан сақланг;\nБундай буюмларни полиетилен ғилофларда сақлаш ярамайди.\nЖун газламали буюмлар\nЖун газламадан тикилган кийимларни олиб қўйишдан олдин уларни яхшилаб шамоллатинг. Сингиб қолган овқат, тамаки ёки атир ҳиди ҳам куяни ўзига чақиради.\nБундай буюмларни кимёвий тозалашга берган маъқул. Қўлда ювмоқчи бўлсангиз, болалар шампуни ёки жун кийимлар учун махсус воситадан фойдаланинг.\nКуя пайдо бўлишининг олдини олиш учун энг яхши чора — жун кийимларни герметик полиетилен пакетга солган ҳолда музлатгич камерасида 3—4 кун сақлашдир.\nКучли кирланган бўлса, чарм кийимни фақат профессионалларга бериб тозалатиш лозим. Уйда унинг ифлосланган қисмларини қайнатилмаган илиқ сут ёрдамида артиш мумкин, ундаги ёғ чармга яхши сингади.\nЧармдан тикилган кийимларни хона ҳароратида кийимосгичга илган ҳолда қуритиш мумкин. Текислаш керак бўлса, астарини ағдариб, уч қават дока билан паст ҳароратда дазмоллаш мумкин.\nҲеч қандай вазиятда чарм буюмларни кир ювиш машинасида тозалаш ярамайди, оқибатда чарм қўполлашиб, бўёғи тўкилади, доғ ва кирлар эса аксинча, қолиб кетади.\nЧарм буюмларни ҳаво ўтмайдиган полиетилен пакетларда сақлаш керак эмас.\nВазнингиз ёшингизга мосми?


Аҳли сунна даъвати тарбия ва тасфия асосига қоим бўлади » Тавҳид\nАҳли сунна даъвати тарбия ва тасфия асосига қоим бўлади\n529 марта ўқилган\nФазилатли шайх, аллома Убайд ибн Абдуллоҳ Жобирий ҳафизаҳуллоҳ\nСуннат ёки суннат тармоқларидан бирини бузишлик авлороқ бобдандир. Яқин келажакда умматимнинг охирида шундай қавмлар бўладики…, ва (бундан бошқа) юқорида ўтган асарлар. Аҳли сунна саҳобалардан бошлаб кейингиларигача, айтяпманки аҳли сунна саҳобалардан бошлаб кейингиларигача, Аллоҳ барчаларини Ўз Раҳматига олсин ва ҳаммаларидан рози бўлсин, одамларга нисбатан икки йўл бўйлаб юрдилар.\nБиринчи йўл: Суннатни баён қилиш. Саҳиҳ ақида эса унинг асосидир.\nИккинчиси: Маъсиятлардан ҳазир бўлишга чорлашлик. Бидъат ва (динда) янги пайдо бўлган ишлар ҳам шунга дохил. Ана шу икки (маслак) уммат учун энг етук насиҳатдир.\nАҳли суннанинг даъвати тарбия ва тасфия-(тозалаш) асосига қоим бўлади. Тарбия – одамларга Китоб ва суннатни салаф солиҳга мувофиқ (тушуниш)дан иборат Аллоҳ азза ва жалланинг динини теран тушунишликни таълим беришлик. Ана шу тарбиядир. Асосларнинг асоси эса тавҳид. Сўнг ундан кейин фарз ва мустаҳаблардан иборат бошқа тоатлар. Тасфия-(тозалаш)ликка келсак, у ушбу Аллоҳ азза ва жалла учун холис бўлган динга аралашган-(чапланган) нарсалардан одамлар ҳазир бўлишларига чорлашлик. Хоҳ у ширк ёки ундан қуйи (гуноҳ)лар бўлсин. Ана шу ҳақидаги ҳадислардан бири Аҳмад ва Муслим Абдурраҳмон ибн Абду Роббилкаъбадан, (у киши) Абдуллоҳ ибн Амр ибн Ос розияллоҳу анҳудан ривоят қилган ҳадисдир. Расулуллоҳ соллаллоҳу алайҳи ва саллам дедилар: «Албатта мендан олдин (ўтган) ҳар бир пайғамбар зиммасида умматини ўзи билган яхшиликка йўллаш ва уларни ўзи билган ёмонликдан огоҳлантириш ҳаққи-(вазифаси) бўлган». Расулуллоҳ соллаллоҳу алайҳи ва салламга эргашган ҳолда умматга билдираладиган ва насиҳат қилинадиган яхшилик тавҳиддир. Сўнг ундан кейин фарз ва мустаҳаб бўлган бошқа тоатлар. Умматнинг хос ва авоми ҳазир бўлишга чорланадиган ёмонлик эса ширк ва ундан қуйи маъсиятлардир. Ким ана шу икки маслак бўйлаб юрса, бас, у ҳақ ва онг, ҳамда теран тушунча (асосидаги) даъватчидир. Мусулмонларнинг авом ва хосларига унинг атрофида бўлишлари вожиб бўлади. Унга кўмак ва ёрдам берадилар, унга боғланадилар. Ислом уламолари, талаба ва (уммат) фарзандлари унга боғланадилар. Чунки улар ҳақ имомларидир. Аллоҳ уларни Аллоҳ субҳанаҳу ва таоло учун холис бўлган динини ҳимоя қилиш билан уларни ушбу уммат ҳимояси учун мустаҳкам қўрғон қилди. Кимки ушбу икки (маслак) асосида бўлмаса, бас, у икки кишидан бири. Даъват майдонига Аллоҳнинг динини тушунишда асосларга эга бўлмаган ҳолда ташаббус кўрсатиб чиққан жоҳил. Унда даъватини унинг устига қурадиган Китоб ва суннат ҳужжатларидан (бирор нарса) йўқ. Ундаги бор нарсаларнинг бари ўзи маъносини тушунмайдиган оятлар ёки маъносини тушунмайдиган саҳиҳ ҳадис. Ёҳуд заиф ёкида уйдирма ҳадис ё ҳикоя ва қиссалар. У худди таблиғ ва ихвон ал-муслимин жамотларининг йўли бўлгани каби. Дарҳақиқат, давлат икки ҳарам ходими қирол Абдуллоҳ ибн Абдулазиз йўлланмасида айтилганларни (вазифа ўлароқ) юклади, Аллоҳ у кишига барака ато этсин, у кишини барча яхшиликларга йўлласин ҳамда у кишига солиҳ ёрдамчиларни ҳозирлаб берсин. Унинг (қиролнинг) номидан илм аҳлига (ҳаққа) мухолиф жамоатлардан ҳазир бўлишга чорлашликдан иборат (вазифани) бизга Ички Ишлар Вазирлиги юклади, Аллоҳ унга барака ёғдирсин. Даъватга оид янги чиққан жамоатларнинг бари залолат ва бидъат йўлидадир. Мусулмонларнинг авом ва хослари улардан ҳазир бўлсинлар. Агар ушбу баёнотни ижобат қилмасалар, батаҳқиқ, улар Аллоҳга, Унинг Расулига ҳамда мусулмонларнинг ҳукмдорига итоатсизлик қилганлардир. Бу эса гуноҳи кабиралардан бири. Гарчи таблиғ ёки ихвон ва улардан ўсиб-(униб) чиққан ва (манҳажини) улардан олганлардан иборат (ҳаққа) мухолиф жамоатлар хушламаса-да шундай деймиз. Ҳақ, ҳидоят ва суннат жамоати – салафийлардир. Аллоҳнинг душмани: ИШИД салафий навниҳолидир, деганда дарҳақиқат ёлғон сўзлади.\nЭй Аллоҳ! Уни хусуматлашишдан тўхтат, ўзига зарар берадиган нарсалар ўрнига уни ўз нафси ва моли ила машғул қилиб қўй, уларга соғлом сабоқ бер. Уларга ибрат олинадиган соғлом сабоқ бер! Эй Тирик, Қайюм! Эй улуғлик ва мукаррамлик соҳиби!\n/ Кутубхона / Манҳаж / Аҳли сунна даъвати тарбия ва тасфия асосига қоим бўлади


Барча соҳада шаффофлик бўлиши керак | Ўзбекистон Халқ демократик партияси\nБарча соҳада шаффофлик бўлиши керак\n2021-12-06 11:28:08 299\nКоррупция мамлакат тараққиётидаги асосий тўсиқлардан бири бўлиб, бугунги кунда мазкур иллат бутун дунёда жиддий муаммога айланган. Коррупция очкўзликнинг натижаси ва уни тўхтатишнинг ягона йўли — ҳар доим ва ҳар қаерда гувоҳ бўлсак, унга қарши курашиш.\nАфсуски, кўплаб коррупцион ҳолатлар қонун назаридан четда қолмоқда. Чунки коррупция кенг тарқалган жараён бўлиб, унинг барча кўринишлари ҳам жиноят сифатида малакаланмайди. Шундай экан, коррупциянинг ягона чораси барча соҳалар фаолиятида тўлиқ шаффофликни таъминлашдир.\nШаффофлик коррупцияни тўхтатишга қандай ёрдам беради, дерсиз? Режалар, қоидалар, тартиблар ва ҳаракатларни ёритиш шаффофлик деб аталади. Aгар ҳамма нарса очиқ-ойдин, ошкора бўлса ва халқ нима учун, қандай, нима қанча эканидан хабардор бўлса, мазкур иллат бош кўтариши учун ҳеч қандай имконият қолмайди. Кучли жамоатчилик назорати ўрнатилган жойда ҳукуматнинг, мансабдорларнинг масъулияти, ҳисобдорлиги ошади.\nМаълумки, БМТ Бош Ассамблеясининг 2003 йил 21 ноябрдаги резолюциясига мувофиқ 9 декабрь – Бутунжаҳон коррупцияга қарши курашиш куни сифатида нишонлаб келинмоқда. Мамлакатимизда коррупцияга қарши самарали кураш олиб бориш мақсадида 2017 йил январда “Коррупцияга қарши курашиш тўғрисида”ги қонун қабул қилинган. Коррупцияга қарши кураш борасидаги мазкур жиддий қадам ортидан давлат органлари ва фуқаролик жамияти институтларининг коррупцияга қарши куч ва имкониятларини бирлаштириш, яхлит тизимни яратиш имкони пайдо бўлди.\nАксарият ҳолларда коррупцияга қарши кураш етарли самара бермаётгани ҳақидаги эътирозларни эшитиб қоламиз. Бир қарашда, бу фикрда жон бордек. Иккинчи томондан эса, мамлакатимизда мазкур иллатга қарши курашда кейинги йилларда сезиларли ўзгаришлар юз бермоқда ва буни эътироф этмаслик мумкин эмас. Қолаверса, коррупцияга қарши кураш фақатгина давлатнинг ва ваколатли идораларнинг эмас, ҳамманинг — бутун жамият аъзоларининг иши. Ҳамма бир ёқадан бош чиқариб, бу иллатга қарши курашсагина унинг илдизига болта урилиши, катта натижаларга эришиш мумкин.\nМасаланинг яна бир жиҳати, одам ўз қилмишининг нотўғрилигини англаб, ахлоқсиз ишлардан ўзини тийгандагина коррупция тўлиқ барҳам топади. Бундан кўринадики, мазкур муаммога қарши курашиш баробарида, адолатли, ҳалол, касбининг фидойиси, давлат ва халқ манфаатини ҳар нарсадан устун деб билувчи кадрларни тарбиялаш ҳам муҳим вазифалардан бири ҳисобланади.\nЁшлар қаноти Партия муносабати


АҚШ Конгресси Обаманинг Арабистонга оид ветоси бекор қилди\n17 январ 2021, Тошкент вақти: 11:23\nсентябр 29, 2016\nАҚШ Конгресси президент Обаманинг 2001 йил 11 сентябридаги террор хуружида ҳалок бўлганларнинг яқинларини Саудий Арабистонига қарши даъво аризаси беришдан маҳрум қилишга қаратилган ветосини бекор қилди. Бу қарор Конгресснинг иккала палатаси томонидан ҳам маъқулланди. Бу каби ҳодиса Обама президентлик қилган 8 йилдан буён илк бор кузатилмоқда.\nПрезидент Обама Конгресснинг бу қарорини “хато”, деб атади.\nВетонинг бекор қилиниши америкаликларнинг Саудий Арабистони билан судлашишига имкон берувчи қонун кучга кирганини англатади. Оқ уй вакиллари бу каби даъво аризалари АҚШнинг Яқин Шарқдаги қўшинлари хавфсизлигини таҳдид остига қўйиши мумкинлигидан бир неча бор огоҳлантирганлар. Бундан ташқари, Обама маъмурияти янги қонун АҚШнинг хориждаги ҳарбий кампанияларига қарши чиқаётган бошқа мамлакатлар ватандошларига Вашингтон билан судлашиш имкониятини очиши мумкинлигини қайд этган.


Apple нок ва бошқа меваларга қарши\n11:51 / 28.04.2017\nApple компанияси юристлари Европа патент идорасини фақатгина ўзлари мевалардан логотип сифатида фойдаланишга ҳақли эканлигига ишонтира олишди.\nApple компанияси тишланган олма аҳоли онгидан шунчалик мустаҳкам ўрин эгаллаганки, бозорнинг шу сегментида бошқа мева туширилган логотип ҳам сохта солиштиришлар ва истеъмолчиларнинг адашишига сабаб бўлишини исботлай олган.\nКомпания Pear Technologies ўз логотипида тишланган нок тасвирини ишлатишни мўлжаллай бошлаганидан сўнг Европа патент идорасига мурожаат қилган.\n“Ўз-ўзидан маълумки, нок — олма эмас. Бироқ нок кўринишидаги логотип, айниқса унинг абстрак шакли, нозик силуэти ва юқорига чиқиб турган банди эътиборга олинса — Apple нинг машҳур логотипи билан аниқ таққос вужудга келади.\nБошқача қилиб айтганда, нок — олма сингари яхши мева, мана, Pear Technologies ўз истеъмолчиларига нимани шаъма қилмоқда”, — дейилади Европа патент идорасининг тушунтиришида.\nИлгарироқ Apple Pear Technologies’нинг нок кўринишидаги, “олма”га ўхшамайдиган бошқа логотипининг қайддан ўтишига ҳам тўсқинлик қилган эди.\nЭнди халқаро маҳсулот белгилари реестрида нок тасвирланган яна бир нечта маҳсулот белгилари бор. Масалан, мана бу белгига нисбатан ҳам ариза топширилган (афтидан, яна Apple томонидан):\nҲозирча Apple нокка қарши курашиш билан чекланадими ёки техника ва софт ишлаб чиқарувчи бошқа компанияларнинг “мевали” логотипларига ҳам қарши курашадими, аниқ эмас.\nХусусан, Raspberry Pi Foundation (банк картаси катталигидаги бир платалари компьютер ишлаб чиқарувчи компания) жуда кўп мамлакатларда, жумладан, АҚШда ҳам ўзининг «резаворли” маҳсулот белгисини қайддан ўтказган:\nЁки Швециянинг Cherry AB компаниясини олайлик, улар 1997 йилдаёқ “гилосли” маҳсулот белгисни қайддан ўтказган.\nЯна бир мевали маҳсулот белгиси Американинг Hak5 LLC компаниясига тегишли — у Pineapple симсиз сигналини ушлаш учун мўлжалланган гаджетларда тасвирланган:\nШунингдек, IT-компаниялар халқаро маҳсулот белгилари реестрида ўнлаб бошқа, кам танилган мевали рамзлар туширилган белгилар бор. Масалан:\nБундан ташқари, мевали логотипларнинг Apple томонидан монополиялаштирилиши адолатлими, деган савол ҳам кўндаланг бўлмоқда. Чунки азалдан компютер ва шунга ўхшаш техникаларни ўрик логотипи остида ишлаб чиқарган машҳур фирма мавжуд:\nБироқ, Apricot компанияси ўз бизнесини ниҳоялаши билан унинг маҳсулот белгилари ҳам ҳаракатдан тўхтаган. Энди ўрик ўрнини олма эгаллади. Қизиқ, Apple дастидан IT ва технология бозорида бирорта мева қолармикан?


Ўзбекистон ташқи сиëсатини Kремль белгилай бошладими? « Ўзбекистон Халқ Ҳаракати\n“Озодлик” радиосининг хабар беришича, Ўзбекистон БМТда Қримдаги инсон ҳуқуқлари бўйича резолюцияга қарши овоз берди. Шундан келиб чиқиб¸ Ўзбекистон ташқи сиëсатини Kремль белгилай бошладими? деган савол ўртага чиқди. Бу савол Озодликнинг “Қурултой” эшиттиришида муҳокама қилинди.\nЭшиттиришда қатнашган Мустафо Жамил «Ўзбекистон Москвадаги “катта оға”сининг ноғорасига ўйнаяпти» дея таъкидлади.\nУкраина Олий Радаси депутати, Қрим татарлари лидери Мустафо Жамил “Қурултой” дастурида Россиянинг Қримдаги сиёсати қораланган БМТ резолюциясига Ўзбекистон қарши овоз берганига таассуф билдирди.\n“Ўзбекистонда ўзгаришлар бўлаяпти, деб айтишаётганди, афсуски яхши томонга ҳеч қандай ўзгариш бўлмабди. БМТда Қрим масаласида бундай овоз бериши Ўзбекистоннинг ҳали ҳам Россияга сиёсий қарамлиги ифодасидир. Бир қатор давлатлар қатори Ўзбекистон ҳам Москвадаги катта оғаси ноғорасига ўйнаяпти”, – деди Мустафо Жамил.


КХДР кўмир қазиб олиш учун концентрацион лагердаги маҳбуслар меҳнатидан фойдаланмоқда\nКХДР ҳукумати кўмир қазиб олиш учун сиёсий маҳбуслар, шу жумладан болалар меҳнатидан фойдаланмоқда. Экспорт қилинган маҳсулот эвазига валюта кириб келади. Ушбу маблағлар Пхенян ядровий ракета дастурини ривожлантиришга сарфланади.\nСеулда жойлашган Шимолий Кореянинг Инсон ҳуқуқлари учун фуқаролик альянси шундай хулосага келди, деб хабар бермоқда Reuters.\nҲуқуқ фаоллари тегишли ҳисоботни «Шимолий Кореянинг қонли кўмир экспорти: электр иншоотларини қўллаб-қувватловчи даромадлар пирамидаси» деб номлади. Ҳужжат Шимолий Корея концлагерлари маҳбусларини меҳнат эксплуатацияси тизимини тавсифлайди. Ҳисоботда айтилишича, улар кўмир савдосига ҳисса қўшмоқда.\nҲозирда БМТнинг ушбу энергия манбасини Шимолий Корея томонидан сотишига тақиқ мавжуд. Санкциялар Пхенянга оммавий қирғин қуролларини яратиш учун маблағ ажратишни тўхтатиш мақсадида киритилган. Бирлашган Миллатлар Ташкилотининг ҳисоб-китобларига кўра, кўплари қазиб олинадиган жойлар яқинида жойлашган меҳнат лагерларининг улкан тизими ҳозирда 200 минг кишини қамраб олади. БМТнинг 2014 йилги ҳисоботига кўра, маҳбуслар қийноқлар, зўрлашлар, мажбурий меҳнат, очлик ва бошқа ғайриинсоний муносабатларга дуч келмоқдалар.\nБирлашган Миллатлар Ташкилотининг 2018 йил бошида эълон қилинган яна бир ҳисоботига кўра, КХДР бир қатор товарлар экспортига қўйилган халқаро эмбаргони четлаб ўтишга муваффақ бўлди ва 2017 йилда ташқи савдода деярли 200 миллион доллар даромад олди. Ҳужжатда, шунингдек, Жанубий Кореяга қочишга муваффақ бўлганларнинг, шу жумладан собиқ сиёсий маҳбусларнинг кўрсатмалари ишлатилган. Уларнинг сўзларига кўра, 2016 йилда мажбурий меҳнат натижасида қарийб 8 миллион тонна кўмир қазиб олинган.\nФуқаролик Иттифоқи бошлиғининг ўринбосари Ёханна Хосаниакнинг айтишича, тергов «давлат ҳомийлигидаги қуллик тизими» Ким Чен Иннинг сиёсий ва молиявий қудратини мустаҳкамлашдаги ролини таъкидлашга қаратилган. Бу шунингдек, собиқ давлат раҳбари Доналд Трамп бошчилигидаги КХДРга нисбатан сиёсатни қайта кўриб чиқаётган Жо Байден маъмурияти учун ҳам муҳимдир.


Шаҳримизда соғлиқни қақшатиш ишлари, Худоға шукр, бу йил жуда тартибга қўйила бошланди. Ҳифзи сиҳҳат бўлумининг «бепарво фалак»лигидан халқимиз жуда мамнун ва сарафроздир.\nБу йил эски шаҳардаги гузар ҳовузлари микруб булоғиға айланиб қолди. Ҳатто, бу ҳовузларнинг биридан чўчқа чиққонлиғини ҳам газетада ўқидиқ. Ошхона ва кабобфўрушлиқларимиз бўлса, «кар» маданийдир. Эски шаҳар ош салхонасидан кўкнорхоналаримиз минг қатла озода мунтазамроқдир. «Чашмаи шифо» ҳовузчасининг олдидан ўтмоқчи бўлғонингизда, эҳтиёт учун, албатта, бурнингизни тутиб ўтишга мажбур бўласиз.\nХулоса, шаҳримиз соғлиқни сақлаш идорасини «хотиржами гов жаллоб» этарлик даражада тоза ва бошқа шаҳарларға намуна бўлурлиқ йўсунда покизадир.\nЯна бир гап қолди: шунинг билан баробар аҳли тақво мусулмонларға, хайрихоҳлик юзасидан эълон қиламизким, янги шаҳарға бораётғонда «Саржин бозори» кўчасидан зинҳор ўтмагайлар. Чунки у ерға ташланғон неча вогун ахлат ичидан ҳаммавақт «сунбули саҳро» иси чиқиб димоғға урадир ва рўзани синдирадир...\n«Машраб», 1925 йил, 20-сон


“Пайнет”ни ўмарган қиз қўлга олинди\n16:34 / 26.04.2016\n1994 йилда Тошкент шаҳрида туғилган Шоира Муродова (исм-фамилиялар ўзгартирилган) ишламай туриб, пул топишнинг йўлларини излай бошлади. Бу ҳақда “Огоҳ” нашри ёзмоқда.\n2015 йил сентябрь ойининг охирларида Шоира иш излаб, Миробод тумани Янги Қўйлиқ кўчасида жойлашган “Пайнет” шохобчасига келиб қолди. Ушбу шохобча эгаси – Нодира Хошимова қиз билан суҳбатлашгач, уни ишга қабул қилишга қарор қилди.\n2015 йилнинг октябрь ойлари. Тахминан соат 13:00 ларда Нодира шохобчадан хабар олиш мақсадида у ерга келади. У Шоирага “Пайнет” шохобчасидаги 4000000 сўм савдо пулларини инкассация қилиш учун бериб, унга пулни инкассация қопига солиб, оғзини маҳкамлашни сўрайди. Кўрсатмаларни бериб бўлгач, Нодира ўз ишлари билан чиқиб кетди. Катта миқдордаги шунча пулни қўлида ушлаб турган Шоиранинг бирдан нияти бузилди. Шайтон васвасаси устун келиб, у шартта инкассация қопини очиб, пулларни олди. Бунга қаноат қилмай, стол тортмасининг ичидаги 500000 сўм пулни ҳам олади. Пулларни сумкасига жойлаб, шохобчадан ўқдек отилиб чиқиб кетди.\nИчки ишлар ходимларининг саъй-ҳаркатлари билан Шоира қўлга олинди.


Лапид-Беннет коалицияси Нетаньяхуни “тамом қилиши” мумкин. Исроил сиёсатини нима кутмоқда? | Qalampir.uz\nЛапид-Беннет коалицияси Нетаньяхуни “тамом қилиши” мумкин. Исроил сиёсатини нима кутмоқда?\nОлам\t01 Июнь 15:35 6826\nСўнгги 12 йил давомида доимий равишда Исроил Бош вазири бўлиб келган Беньямин Нетаньяху лавозимидан маҳрум бўлиш хавфи остида. “Ямина” партияси раҳбари, ўта ўнгчилар томонидан танилган Нафтали Беннет Нетаньяхуга қарши блокка қўшилиб, ҳукумат тузадиган бўлса, худди шундай сценарий бўлиши ҳам мумкин.\nМаҳаллий оммавий ахборот воситаларининг хабарларига кўра, агар Беннет ва “Йеш Атид” партияси асосчиси Яир Лапид бир-бирини ҳукумат бошлиғи сифатида алмаштирадиган коалицион ҳукумат тузилса, 71 ёшли Нетаньяху Бош вазир курсиси билан хайрлашишга мажбур бўлади.\nМутахассислар Нетаньяху ҳозирги мавқеи билан хайрлашса, унинг сиёсий фаолияти қандай ривожланиши ҳақида турли фикрларни билдирмоқда.\nИсроиллик эксперт Исмет Мансурнинг таъкидлашича, Лапид ва Беннетлар ҳукумат туза оладими ёки Беннет охир-оқибат Нетаньяхуга мойил бўладими, йўқми тахмин қилиш ҳали ҳам қийин.\n“Исроилда сиёсат ҳар сонияда ўзгариб туради. Бироқ, Лапид ва Беннет коалицион ҳукумат тузиш учун узоқ йўлни босиб ўтган, деб ўйлайман. Бу Нетаньяхунинг сиёсий карьерасини охирига яқинлаштиради”, дейди эксперт.\nФаластинлик журналист Халдун Ал-Бергуси, ўз навбатида, Исроил Нетаньяхуга ишонмаслигини таъкидлади.\nБергусининг фикрича, Фаластин қаршилик гуруҳлари Исроилдаги бир қатор муҳим нишонларга ҳужум қилганидан кейин Исроил ҳукумати раҳбарига бўлган ишонч йўқолган.\n“Шунингдек, бу ҳолат яҳудийлар ва фаластинликлар ўртасидаги Қуддус ва 1948 йилдаги тўқнашувлар таъсир кўрсатди”, дейди у.\nИсроил ёзувчиси Нахум Барнеанинг сўзларига кўра, Бош вазир лавозимидан маҳрум бўлмаслик учун Нетаньяху исроилликларни “чаплар ва уларнинг тарафдорлари хоинлар” деб ишонтиришга ҳаракат қилмоқда.\n“Нетаньяху Бош вазир лавозимини сақлаб қолишга ҳаракат қилмоқда, чап томон билан ҳамкорлик қиладиган ўнгдаги ҳар бир киши хоин деган тезисни савдолашув воситаси сифатида ишлатмоқда”, дейди Барнеа.\nЭкспертнинг фикрига кўра, Нетаньяху Беннетнинг чап қанот партиялар билан коалиция ҳукуматида иштирок этишини ўнг томон хиёнат деб билишини жуда яхши ангалйди ва шунинг учун бундан фойдаланишга ҳаракат қилмоқда.\n20 Октябрь 09:08 30145\n18 Октябрь 17:40 26113\n20 Октябрь 08:58 23786\n18 Октябрь 12:26 18970\n19 Октябрь 13:02 18480


Албатта, ҳамма фақиҳ номининг олганларнинг даражалари бир хил эмас. Балки улар турли табақаларга бўлинадилар ва ўша табақаларида уларниннг даражалари билинади. Шунинг учун фиқҳ илми толиблари бу табақаларни билиб олишлари лозим.\nБу табақага шариат миқёсида ижтиҳод қилган улкан имомлар, мазҳаббоши фақиҳлар ва уларнинг даражасидаги зотлар кирадилар. Тўрт мазҳаб бошлиғи бўлган имомларимиз манашу биринчи табақага кирадилар. Улар фиқҳнинг асл қоидаларини ишлаб чиқадилар, шаръий далиллардан фаръий ҳукмларни истинбот қиладилар. Улар ҳеч кимга тақлид қилмайдилар. Бу табақа ижтиҳоднинг енг олий табақасидир.\nМазҳаб мужтаҳидлари табақаси. Биринчи табақа соҳибларининг шогирдларидан бу табақа фақиҳлари чиққан. Мисол учун Абу Ҳанифанинг шогирдлари Абу Юсуф ва Муҳаммадлар иккинчи табақага кирадилар. Бу табақадаги фақиҳлар шаръий далиллардан ўз устозлари ишлаб чиққан қоидалар асосида шаръий ҳукмларни чиқарадилар. Улар асосий қоидаларга тегмаган ҳолда баъзи фаръий ҳукмларда устозларига хилоф қилишлари мумкин. Агар асл қоидаларда хилоф қилса, мазҳабдан чиққан бўлади.\nМазҳаббоши имомдан ривоят қилинмаган масалаларда ижтиҳод қиладиган фақиҳлар табақаси. Бу табақадаги мужтаҳидларга ҳанафий мазҳабида Хассоф, Таҳовий, Абул Ҳасан ал-Кархий, Шамсул Аимма ал-Ҳалвоний, Шамсул Аимма ас-Сарахсий, Фахрул Ислом ал-Баздавий, Фахриддин Қозихон ва бошқалар киради. Бу табақадаги фақиҳлар шайхларга аслларда ҳам, фаръларда ҳам хилоф қила олмайдилар. Улар ўз шайхлари ишлаб чиққан қоидалар асосида мазкур шайхлардан бир ривоят қолмаган масалаларда ҳукмлар чиқарадилар. Бу табақа ижтиҳод табақаларининг энг пасти ҳисобланади.\nБу табақадаги фақиҳлар ижтиҳод даражасига етмаган бўладилар. Уларга фақиҳларимиздан Розий мисол бўла олади. Уларни асҳоби таржиҳ деб аталади. Улар ўзлари ижтиҳод қила олмасалар ҳам усулни билганлари учун ва ҳукмни қаердан олишни билганлари учун икки томонга буриб юбориш мумкин бўлган гапларни қай бири тўғри эканини ва шунга ўхшаш майда ишларни қиладилар.\nТақлидчи фақиҳлардан таржиҳ соҳиблари табақаси. Таржиҳ дегани бир нарсадан бошқасини устунлигини аниқлаш деганидир. Бу табақадаги уламолар бир ҳукмни иккинчисидан устун эканини аниқлашади. Уларга ҳанафий уламолардан Абул Ҳасан ал-Кархий, Бурҳониддин Марғилоний ва бошқалар киради.\nКучли ва ўта кучли, мазҳабда бор ва заиф, зоҳир ривоят ва нодир ривоят орасидаги фарқни биладиган уламолар табақаси. «Канз», «Мухтор», «Мажмаъ» ва «Виқоя» каби китобларнинг муаллифлари худди манашу табақадаги фақиҳлар ҳисобланадилар. Улар ўз китобларида номақбул гаплар ва заиф ривоятларни нақл қилмайдилар.\nСемиздан ориқни, ҳўлдан қуруқни, ўнгдан чапни ажрата олмайдиган тақлидчилар табақаси. Буларга мутлақо яқинлашмаслик заурур.\nКитоблардан фойдаланишда уларнинг муаллифларига эътибор бериш, кўпчилик уламоларнинг таҳсинига сазовор бўлган китобни ихтиёр қилиш зарур.\nАгар бир масалада Абу Ҳанифа бир тараф, Абу Юсуф ва Муҳаммад бир тараф бўлиб қолса, хоҳлаган тарафни олаверса бўлади.\nАгар Абу Ҳанифа икковларидан бири билан бўлиб бирлари ёлғиз қолса, Абу Ҳанифа бор тараф қабул қилинади.\n3 йил аввал 2483 Акмал Икромжонов\n6 йил аввал 3604 Шайх Муҳаммад Содиқ Муҳаммад Юсуф\n6 йил аввал 2416 Ҳамидуллоҳ Беруний\n6 йил аввал 2330 Шайх Муҳаммад Содиқ Муҳаммад Юсуф\n6 йил аввал 3149 Ҳамидуллоҳ Беруний\n3 йил аввал | 89522\n3 йил аввал | 45145\n3 йил аввал | 43394\n3 йил аввал | 35740


Буробия Ражабова. “Манзури шаҳаншоҳи хуросон” - www.ziyouz.uz\nБош саҳифа Илм ва фанАдабиётБуробия Ражабова. “Манзури шаҳаншоҳи хуросон”\nУлуғ озарбойжон шоири Фузулий ўз девонининг дебочасида Алишер Навоийни “Манзури шаҳаншоҳи Хуросон” деб улуғлайди. Фузулийнинг бу баҳоси бежиз эмас. Навоий ўз даврида ҳам, кейин ҳам, бизнинг замонамизда ҳам шоҳларга мақбул бўлган шоир, мутафаккир, илоҳий илҳом олган давлат арбобидир. У адолат йўлидаги курашда ҳаётини, ўз мол-мулкини сарф қилди; давлат арбоби бўлибгина қолмай, мамлакатнинг тараққиёт жараёнига ҳам фаол таъсир кўрсатди. Навоий қарийб ўттиз йилдан ортиқ турли давлат ишларида турди. Султон Ҳусайннинг энг яқин маслаҳатчиси сифатида давлатнинг ички ва ташқи сиёсатини белгилашда фаол иштирок этди. Қисқаси, унинг бутун ҳаёти Хуросоннинг ХV аср иккинчи ярмидаги ижтимоий-сиёсий ҳамда маданий ҳаёти билан чамбарчас боғлиқдир. Шу туфайли бўлса керак, Навоий барча асарларида, жумладан, “Насойим ул-муҳаббат”да инсонларни ҳаёт, адолат, ҳақиқат, меҳнат, ақл ва бахтнинг қадрини билишга чақиради.\n“Насойим ул-муҳаббат”да 770 нафар шайх ҳаётидан лавҳалар берилган. Шайхлар билан боғлиқ лавҳаларда 79 ўринда ҳукмдорлар ҳақида ҳам реалистик таърифлар мавжудки, бу таърифларда Навоий адолат, ҳақиқат, раият ҳаққини билиш, ҳақиқатни англаш эҳтиёжини ёритган.\nАсарда Амир Темур уч ўринда, Шоҳрух Мирзо икки ўринда, Ҳусайн Бойқаро 29 ўринда, Шамсиддин Илтутмиш уч ўринда, Хоразмшоҳ Аловуддин Муҳаммад икки ўринда, Амир Сабуктегин икки ўринда, Ҳинд подшоси Султон Муҳаммад Халаж икки ўринда, Чингизхон бир ўринда, яна Шероз, Ҳинд, Хуросон, Мовароуннаҳр, Рум, Ироқ, Миср, Озарбойжон, Туркистон шоҳлари таърифи келтирилган. Асардаги шоҳлар фақат тарихда ўтган ҳукмдорлардир.\nАсарда зикр этилган шоҳларга Навоий шайхлар тилидан “Вақфия”да таъкидланган “Султон Худонинг ердаги элчисидир”, “Тангри уларга адолат ва эҳсонни буюргандир”, “Бир соатлик адолат икки дунёдаги ҳаракатга тенг”, деган барҳаёт низом ва дастурларини юклаган.\nТилга олинган шоҳлар билан шайхлар муносабати ҳақидаги воқеаларнинг бўлиб ўтган вақти аниқ кўрсатилмаган. Шунга қарамай, адиб тарихий ишора сифатида уларнинг замони, ижтимоий-сиёсий муҳити тўғрисида хабар беради.\nЭнди фикримиз исботи сифатида баъзи лавҳаларни келтириб ўтсак. Амир Темурга доир ишончли манбаларда айтилишича, жумладан, “Насойим ул-муҳаббат”да ҳам, Соҳибқирон қайси юртга, манзилга киришдан аввал, ўша жойнинг қабристони, шайху авлиёларнинг мозорларини аниқлаб, оёқости қилдирмаган. Фатҳ этилгандан сўнг ҳурмати ва эътиқоди рамзи сифатида қайтадан муҳташам мақбаралар қурдирган, вақфлар ажратганки, бундай хайрли ишларга мисоллар кўп. Бу улуғ анъанани Юртбошимиз давом эттирди. “Насойим ул-муҳаббат”да зикр қилинган ва ҳозирда бизнинг юртимизда манзилу макон топган азиз-авлиёлар, уламоларнинг мозорлари обод этилдики, бу жонажон юртимизга файзу барокат бағишлаб турибди.\nШайхлардан Бобо Сунгу, Хожа Боязид, Бобо Хокий тўғрисидаги маълумотларда Амир Темур фаолиятига алоқадор воқеалар ифодаси учрайди. Ҳар учала лавҳада Соҳибқироннинг турли жиҳатлари самимият билан тилга олинган. Мардликда, оддийликда, закийликда, Оллоҳ иноятини қадрлаб ҳар ишни ўз ўрнига қўйишда, эҳтиёткорликда анбиё ва авлиё руҳидан мададу ҳиммат тилагани тасвирланади.\nАмир Темур подшоҳлик ишида ақлу фаросат, шижоат, баҳодирлик каби хислатларни қадрлаган. Тадбир, ақл, раъйни шижоатдан яхши деб билган Соҳибқироннинг оламгирлигини Навоий Шайх Бобо Сунгу зиёратида кўрсатади: “Бобо Сунгу қ.с. замон мажзубларидин эрмиш. Андхуд қасабасида бўлур эрмиш. Соҳиби ботин киши эрмиш. Рамзларин билганлар натижа топар эрмиш. Темурбек Хуросон мулки азиматиға юруганда Андхудқа етганда машҳурдурки, Бобо хидматиға борғандур. Ўлтурғондин сўнгра Бобо илайида бир суфрада яхна эт эркандур. Қўйнинг яхна тўшин олиб, Темурбек сари отибдур. Темурбек ғояти ақлу закосидин дебдурки, Хуросонни ер юзининг кўкси дебдурлар. Ани Бобо бизга ҳавола қилди, деб башорат била юруб, Хуросон мулкини олибдур…”.\nНавоийнинг бу маълумоти худди Шарафиддин Али Йаздийникидек ҳаққонийлиги, холислиги билан кўзга ташланади.\nТарихчи Шарафиддин Али Йаздий “Зафарнома”да худди шу қизиқарли воқеани Эрон вилоятиға черик тортиб борилғон товуқ йили — 1381 йил фасли баҳорида содир бўлган, деб шарҳлайди: “Ҳазрат Соҳибқирон авжи азимат ва давлат билан сувдин ўтуб, Андхудқа етти. Ва ғоят сидқ ва ихлосдин Бобо Сангуким, авлиёлардин эрди, тавофға борди. Ва Бобо Сангу, жазаба ва ҳолатиким, анда бор эрди, бир қўйнинг тўшини Ҳазрат қошиға ташлади. Ул Ҳазрат шу кун тутуб, тўшни олиб дедиким, “Хуросонким, ер юзининг тўши турур, бизга Тангри бергуси турур”. Ва ўшандоқ бўлди ва андин саодат ва иқбол била юруди”.\nҲар иккала лавҳада ҳам шайхнинг рамзий саволига, рамзий назарига, рамзий қувватига Амир Темурнинг сидқ ва ихлос ҳамда ақл-заковат билан жавоб бергани баён этилади.\nНавоий Бобо Хокий билан боғлиқ ўринда Рум ва Шом юришида шайх сиймосини ҳам, Амир Темур сиймосини ҳам кўз олдимизда чекинмас, енгилмас, забардаст жангчи сифатида гавдалантиради. Бу эпизоднинг яна бир эътиборли жиҳати шуки, Шайх Бобо Хокий 110 ёшида Ҳусайн Бойқаро билан ҳам Гиту тоғидаги жангда иштирок этиб, замон подшоси унинг қувватлаши билан мулкни олиши, ёғийни дафъ қилиши ҳам воқеанинг тадрижий баёни сифатида келтирилган.\nНавоий Хожа Боязид ҳақидаги сюжетда шайхнинг маънавий оламига рамзий саволни — иссиқ ҳолвани истаб Амир Темур беради, дастурхонга иссиқ ҳолва тортиб — рамзий жавобни шайх беради. Шайхнинг закийлигини тан олган Соҳибқирон унга мурид бўлиб, лангар ясаб вақф мулки ажратилиб, ўша ерда истиқомат қилиб турганларни ҳам инъому эҳсон билан сийлагани айтилади. Демак, ўз даврида шоҳлар, хусусан, Амир Темур шайхларнинг холис маслаҳатларига қулоқ солганлар. Шайхлар шоҳларга тинчлик, осудаликка эришишда, мусулмонларнинг муҳим ишларига кафил бўлишда маънавий кўмак берган; миллат бирлигининг асослари бузилишига қарши турган, дея оламиз.\nТасаввуф шайхлари деганда, кўпчилик назарида, фақат дин ва тариқат ишлари билан машғул бўлган сиймолар гавдаланади. Ҳолбуки, улар ҳукмдорларга сиёсат, маърифат, давлат бошқарувида ҳам имкон қадар кўмаклашганлар. Шунинг учун Амир Темур, Ҳусайн Бойқаро, Бобур каби ҳукмдорлар халқ орасида катта обрў-эътиборга эга бўлган тариқат пирларига эҳтиром кўрсатишган. Бу эса, наинки халқ, балки давлат манфаатига ҳам яқиндан ёрдам берган. Амир Темур ўзининг “Тузуклар”ида мана бундай эътироф сўзларини ёзиб қолдиргани тасодифий эмас: “Сайидлар, уламо, шайхлар ва фозилларни ўзимга яқинлаштирдим. Улар менинг саройимга доим келиб-кетиб, мажлисларимни безаб турдилар. Диний, ҳуқуқий, ақлий масалаларни ўртага ташлаб, қимматли фикрлар билдиришарди. Ҳалол ва ҳаромга оид масалаларни мен улардан ўргандим”.\nАлишер Навоий мутафаккир шоир, давлат арбоби, етук сиёсатчи, ҳуқуқшунос сифатида ҳам “Ҳайрат ул-аброр”да, “Садди Искандарий”да, “Мажолис ун-нафоис”да, “Муншаот”да Амир Темурнинг адолат, вафо, адабиёт ва санъат, баъзи хайрли ва ҳайратли ишларига ишоралар бериб ўтадики, буни алоҳида мавзу сифатида ёритиш мақсадга мувофиқдир.\n← Аввалги Аввалги Юсуф Турсунов. Навоий юрт кезади… (2009)\nКейинги → Кейинги: Иброҳим Ҳаққул. Маъно ва тафаккур зиёси (2009)


Биз англай олмадик... | Azon.uz - Ахборот-таҳлилий портал\nБиз англай олмадик...\n4350 22:55 07.07.2021\nОхирги тўрт ҳафта ўзбек диндор зиёли қатлами, миллати, дини ва зурриёти келажагига фарқсиз бўлмаган юртдошларимиз учун ўзига яраша синов билан кечди. Хайрли ният ила олий мақсад сари биринчи қадамни босилди. Бир ярим аср мобайнида чандиб боғлаб ташланган оёқлар увишиб қолганиданми, йўл аниқ ва тўғри бўлишига қарамай, бироз қийин бўлди юриш. Энди атак-чечак қилиб беш-ўн қадам босилганида, биздан илдамроқ юриб кетганларнинг этаги шамоли йиқитиб қўйди.\nАммо, асосийси бу эмас! Асосийси – биз тура олдик! Алҳамдулиллаҳ!\nОёқлар кишандан бўшади, руҳимиз оёқ остидан ўралашиш даражасидан илм ҳақида қайғуриш мақомига кўтарилди, беҳисоб шукр! Бу истиқболнинг хайрли фолларидандир, иншааллоҳ!\nОхирги ҳафталар таранг тортилиб, кўнгилга қил сиғмай турган эди, кеча ажиб бу таранглик бўшаб, бироз тахайюлга, тафаккурга ошиниб қолдик.\nБолалигим эсимга тушади. Қишлоқда февраль ойи охиридан бошлаб, томорқада экин-тикин ишларига ҳозирлик кўрилади. Биринчи иш — кузда ағдарилган ердан жўяк олиб, экишга тайёрлаш бўлади.\nЭнг қийини ҳам шу. Унинг ўлчамларини тўғри чамалаб, ариқларини текис олиш учун бир моҳир деҳқон чақирилади. У киши вақти бўлса, ўзи ерни тайёрлаб беради, имкони бўлмаса, уни жўякка мослаб ўлчаб, текислаб, бир қаторини ўзи намуна сифатида олиб беради. Жўяк тайёр бўлгач, уруғ қадаш, ниҳол экиш, сув тараш, чопиқ қилиш, ўтларини юлиш - барчаси унчалик ҳам қийналмай бажариб кетилаверади. Жараённинг энг ёқимли қисми – сабзавотларни териб олиш!\nМен Мубашшир Аҳмад домланинг жасоратини ҳам худди мана шу уста деҳқоннинг ишига ўхшатдим. Устоз биз нўноқ, ҳаваскор зироатчиларга ўқариқни олиб бердилар, жўякларни охиригача тайёрлаб беришга имконлари бўлмагани учун, асосий чизиғини тўғрилаб, йўналишни яхшилаб кўрсатиб қўйдилар. Қачонлардир бу жўяклар охиригача олинажак, унга Устоз орзу қилган уруғлар, ниҳоллар экилажак, иншааллоҳ! Ўшанда ҳаммамиз бирга бу ўсимликларни парваришлаймиз, ҳар хил ёввойи ўтлар, алафларни юлиб оламиз. Ниҳолларимизни озорлаши, касал қилиб, қуритиши мумкин бўлган хасталикларни дорилар билан ювиб ташлаймиз. Шундай кунлар келадики, йиғим-терим вақтида ҳосилимиз, хирмонимиз бошига Мубашшир Аҳмад устозимиз ва у кишига елкадош азизларимиз келиб, кўзлари қувнаб дуо берадилар. Аллоҳим яқин вақт ичида бу мақсудимизни рўёбга чиқарсин, омин!\nҲа, сарлавҳага қайтсак. «Диний таълим-тарбияни уйида олсин», «Шунча исломий ўқув юртлари бор, Қуръон ўқитиш курслари ишлаяпти, шуларга бориб таҳсил олишсин» деганларга қараб, «динқардошим, улар нон сўрашмоқда» дегим келади. Содда-муғомбирликми, кўриб кўрмасликка олишми ёки бир аҳмоқ гап билан ҳамманинг энсасини қотириб, гапиртирмай қўйиш тактикасими бу, фаҳму идроким ожиз...\nУстоз бу ишга ким учун киришдилар? Диний таълим тарбияни ўз уйида бера олиш савиясида диндор, илмли қатлам болалари учунми? Уларга бунинг зарурати йўқ, зотан. Устоз буни ўттиз йил тинимсиз меҳнат қилиб, ҳосилига тиктокерларни йиғиб олган ватандошлар учун куйиниб амалга оширган эдилар. На миллати, на қадрияти, на дини, на ўзлиги, на ота-онасини билмаган, не-не даҳоларга бешик бўлган Ватанини жарликка итариб бораётган бир авлод – миллатимиз келажаги, умидимиз юлдузлари бўлган фарзандларимиз манфаатини кўзлаган эдилар.\nдиний Диний таълим Мубашшир Аҳмад таҳлил\n«Қирғизистонда диний таълим сифатини ошириш зарур» – Жапаров\n698 18:10 06.09.2021\nДиний соҳа ходимларини мукофотлаш тадбири бошланди (фото)\n1963 10:35 28.08.2021\nТаниқли уламолар иштирокида катта тадбир ўтказилмоқда\n1546 10:16 28.08.2021\nДиний китоблар нашр қилишдан мақсад моддий фойда кўришми ёки халқни илмли қилишми?\n1543 22:10 25.08.2021\nНигерияда ўнлаб мусулмон ўлдириб кетилди\n938 13:05 17.08.2021\nДиний таълим ҳақида қайғуришдан фойда борми?\n1184 18:00 29.07.2021


Ҳарбий округларда илк бор йилига 700 нафарга яқин ҳарбий чавандозлар тайёрланади - Darakchi\nЖАМИЯТ 20.07.2019, 11:57\nМудофаа вазирлиги таркибидаги ҳарбий округларда мудофаа ишлар бошқармаси ҳузуридаги чақирилувчиларни ҳарбий техник-мутахассисликлар бўйича тайёрлаш марказларида йилига 700 нафарга яқин ҳарбий чавандозлар тайёрланади. Бу ҳақда Марказий ҳарбий округ матбуот хизмати маълум қилди.\nМазкур ўқув марказлари фаолияти Президентнинг 2018 йил 12 декабрь кунидаги ПҚ-4061 сонли қарорига мувофиқ, Мудофаа вазирлиги таркибида ташкил этилди.\nШунингдек, Мудофаага кўмаклашувчи “Ватанпарвар” ташкилотидаги айрим мутахассисликлар яъни алоқа, ошпаз, ҳайдовчи йўналишларида ўқитиш 2019 йилнинг январь ойидан вазирлик зиммасига юклатилди.\nҲозирги вақтда Марказий ҳарбий округига қарашли Жиззах вилояти мудофаа ишлар бошқармаси ҳузурида 100 нафар ҳарбий чавандозлар билан машғулотлар ташкил этилган.\nУшбу даргоҳда мудофаа вазирлиги ҳамда марказий ҳарбий округ қўмондонлиги томонидан моддий-техник базасини такомиллаштириш ва тайёрловдаги мутахассисликларни сон ва сифат даражасини яхшилаш бўйича чора-тадбирлар кўрилмоқда.\nЖумладан, марказ раҳбари – ҳарбий лавозими очилди. Шу билан бирга, республика миқёсида “Энг яхши марказ” танлови ўтказилмоқда. Айни дамда Самарқанд, Жиззах ва Навоий вилоятларидаги ўқув марказ фаолиятиҚуролли Кучлар бош штабига қарашли Ташкилий сафарбарлик бош бошқармаси офицерлари томонидан текшириляпти.\nРеспублика бўйича 14 та ўқув маркази фаолияти йўлга қўйилган бўлиб, ёшлар 6 ойлик ўқув курсларида ўқитилади. Ушбу марказга чақирувчилар тиббий кўрик ва имтиҳон асосида ва чақирув ёшида бўлган (18-23 ёш) фуқаролар қабул қилинади. Ҳафтасига 5 кунлик ўқув соати, ҳарбий кийим-бош, ётоқхона билан таъминланиб, мазкур тайёрлов курсларидан ўтганлар имтиёз асосида бир йиллик ҳарбий хизматга (чақирув комиссиясини қарори асосида) юборилади.\nМаълумот учун, мазкур ўқув марказлари барча вилоятларда, ҳарбий чавандозлик мутахассислиги эса Андижон, Наманган, Фарғона, Сирдарё, Жиззах, Сурхондарё ҳамда Тошкент вилоятларида мавжуд. Ушбу таълим масканларида таҳсил олган чақирилувчилар келгусида Мудофаа вазирлиги, ДХХ чегара қўшинлари ҳамда Миллий гвардия қўмондонлиги таркибида ҳарбий хизматни ўташ кўзда тутилган.\nЎзбекистонда яна ўлим: самарқандлик бемор коронавирусдан вафот этди\nЎз отасини урган шахсга нисбатан жиноий иш қўзғатилди


Ота қарзлари сабаб икки фарзандини ёқиб юборди » Ўзбекистон янгиликлари – Zamin.uz\nОта қарзлари сабаб икки фарзандини ёқиб юборди\n47 ёшли Эндрис Мухаммед икки нафар фарзанди – 7 ёшли Сарос ва 6 ёшли Леанорани ўлдирганликда айбланмоқда. Эндриснинг рафиқаси Пенила оловдан қутулиб қолган ва болалар жасадини аланга ичидан олиб чиққан, деб ёзилади хабарда.\nЭркак уйни ёқиб бўлгач, машинада 40 миль йўл босиб, ўзини ҳам ўлдирмоқчи бўлган. Аммо йўловчилар бўлаётган воқеаларни пайқаб тез тиббий ёрдамга қўнғироқ қилишган. Эркак қаттиқ куйганига қарамай тирик қолган.\nПениланинг сўзларига қараганда, Эндрис мулойим ва хушмуомала ота бўлган, унинг бу иши эса барчанинг ақлини шошириб қўйди. Эркак қотиллик содир этган пайтда катта қарзлари сабаб чуқур тушкунлик ҳолатида бўлган.\nАйбланувчининг ўзи эса Буюк Британияда яхши яшашга умиди қолмагани учун ўз жонига қасд қилмоқчи бўлгани ҳақида гапирган. Айни пайтда оила қарияларни парваришлаш эвазига пул топувчи Пелинанинг ҳисобига яшаган. Айнан мана шу ҳолат қотилликка асос бўлган деб таҳмин қилинмоқда.\nЯнгиликлар » Дунё » Ота қарзлари сабаб икки фарзандини ёқиб юборди\n15:45 Москвалик эркак тасодифан ўз ўғлини отиб қўйди\n16:54 Қозоғистонлик эркак ювилмаган идишлар сабаб онасини ўлдириб қўйди\n16:37 Ўзбекистонлик эркак Ногинск шаҳри мэрининг маслаҳатчисини ўлдирди\n07:57 Россияда 21 ёшли қиз дугонаси ва унинг 3 ёшли қизалоғини пичоқлаб қўйди\n10:19 Ҳиндистонлик оила ўз қариндошини «жодугарлиги» учун ёқиб юборди


"Ювентус" раҳбарияти Пирлога ультиматум қўйди\n1 апрель, 2021, 19:13\nТеглар:Андреа Пирло | Ювентус\nУнинг ҳали тажрибаси йўқлиги кўриниб қолди.\nТуриннинг “Ювентус” клуби хўжайинлари жамоа бош мураббийи Андреа Пирлога ультиматум қўйди, деб хабар бермоқда La Gazzetta dello Sport.\nЮқоридаги манбага кўра, агар жамоа А Сериянинг яқин 2 та баҳсида муваффақиятсизликка учраса, у ҳолда Пирло истеъфога чиқарилади. “Кекса синьора”ни олдинда “Торино” ва “Наполи”га қарши ўйинлар кутмоқда.\nТаъкидлаш керакки, “Ювентус” жорий мавсумни жуда ҳам муваффақиятсиз ўтказмоқда. Жамоа Чемпионлар лигаси 1/8 финалида кутилмаганда “Порту”га мағлуб бўлди ва мусобақа билан хайрлашди. А Серияда ҳам Турин супер клубининг ишлари яхши эмас. Улар пешқадам “Интер”дан нақд 10 очко кам жамғарган ҳолда мусобақа жадвалида 4-ўринда бормоқда.\nЭслатиб ўтамиз, Пирло “Ювентус”ни 2020 йилнинг ёзида қабул қилиб олган эди. Бундан аввал жамоани Маурицио Сарри бошқарган.\nПирло истеъфога чиқарилади, агар...


Афғонистон бўйлаб давом этаётган зўравонликларда америкалик уч аскар ва “Толибон” ҳаракатининг 20га яқин жангариси нобуд бўлди.\nАҚШ ҳарбийларига кўра, чоршанба куни йўл четига ўрнатилган бомба портлаши оқибатида америкалик уч аскар нобуд бўлган. Қандаҳор вилоятида ҳам жангарилар томонидан содир этилган портлашда бир офицер нобуд бўлган.\nЎрузғон вилоятида эса АҚШ бошчилигидаги халқаро кучларнинг амалга оширган ҳаво зарбасида 15га яқин жангари ўлдирилган. Шу куни Фарроҳ вилоятида ҳам ўтказилган амалиётларда уч жангари йўқ қилинган.


Германияда COVID-19 тарқалиши тобора камайиб бормоқда\n11 Февраль 2021 16:45\nNUR-SULTAN. Kazinform – Идоралараро комиссия матбуот хизмати дунёдаги коронавирус билан боғлиқ вазият тўғрисида маълумот тақдим этди, деб хабар беради Kazinform.\nГерманияда COVID-19 тарқалиши тобора пасайиб бормоқда - сўнгги 7 кун ичида ҳар 100 минг аҳолига 64,2 юқтириш ҳолати қайд этилган. Расмийлар бу кўрсаткич 50 га тушганда қаттиқ карантин чоралари юмшатилишини айтмоқда.\nЛитва ҳукумати карантин чораларини юмшатди ва 15 февралдан бошлаб ноозиқ-овқат маҳсулотларини сотадиган дўконлар, сартарошхоналар ва гўзаллик салонларини очишга рухсат берди.\nФевраль ойининг охирида Нью-Йорк стадионлари қайта очилади. Улар эпидемия туфайли бир йилдан кўпроқ вақт давомида ёпиқ. Томошабинларнинг рухсат этилган умумий сони стадион сиғимининг 10 фоизидан ошмаслиги керак.\nМексикада коронавирусга қарши Хитойлик иккита вакцинаси - CanSino Biologics ва CoronaVac рўйхатдан ўтказилди. Аввалроқ BioNTech/Pfizer, AstraZeneca ва Россиянинг «Спутник V» вакциналари рўйхатдан ўтган эди.\nБуюк Британия Бош вазири Борис Жонсон мамлакатдаги 15 миллиондан ортиқ одам коронавирусга қарши биринчи вакцина дозасини олганини маълум қилди. Тахминан 520 минг киши вакцина билан эмлашнинг иккинчи қисмини олди.\nКалит сўзлар: Европа, Хориж, Бизнес,


21 Сентябрь 11:12\nЖорий йилда Қозоғистон қишлоқ хўжалигига йўналтирилган инвестициялар қарийб 1,5 баравар ошди ошди Ўзбекистонда қишлоқ хўжалигида дронлардан фойдаланишга рухсат берилди Қозоғистонда тупроқ намуналари 75 гектар ўрнига ҳар 20 гектардан олинади\n«Дунёда ғалла йиғим-терими билан боғлиқ вазият оғирлигича қолмоқда. Бу ёмон об-ҳаво шароити билан боғлиқ. Қозоғистонда ғалла ва ёғли экинларнинг ялпи ҳосилини 18 миллион тоннага етказиш режалаштирилган, шу жумладан 16 миллион тонна дон ва дуккакли экинлар», - деди Асқар Мамин.\nБош вазир, бугунги кунда ўрим-йиғим ишларининг 95 фоизга яқини бажарилганини айтди.\n«Бу йилги қурғоқчилик туфайли дон миқдори камайганига қарамай, мамлакатнинг донга бўлган ички эҳтиёжи тўлиқ қондирилмоқда. 6-6,5 миллион тонна донни экспорт қилиш имконияти мавжуд», - дея қўшимча қилди Асқар Мамин.\nБош вазир, шунингдек, янги ҳосилнинг сифат кўрсаткичлари сезиларли даражада ошганини таъкидлади. 28% дан ортиқ клейковина бўлган буғдой ҳажми йиғилган ҳажмнинг 74% га етди.\n#ҚР Қишлоқ хўжалиги вазирлиги #ҚР Бош вазири #Йиғилиш


«Tashkent City»да тўй қилган хонанда жаримага тортилди - Zamin.uz\nХонанда Воҳиджон Исоқов 14 сентябрь куни «Tashkent City» паркида тўй қилгани ва унга кўплаб шоу-бизнес вакиллари ташриф буюргани хабар қилинганди. Ушбу ҳолатга Тошкент шаҳар ИИББ ўзи муносабатини билдирди. Қайд этилишича, интернет тармоғида тарқалган фото ва видеоларга кўра меҳмонлар сони 50 дан ошган.\n«Коронавирус инфекцияси тарқалиши билан боғлиқ юқори хавф шароитида бундай ишларга йўл қўйиб бўлмайди. Маълум қиламизки, СЭХ ишчилари томонидан мазкур факт асосида тадбирни ташкиллаштирган 32 ёшли Вохиджон И. Ўзбекистон Республикаси Маъмурий жавобгарлик тўғрисидаги кодексининг 54 моддасига кўра жаримага тортилди. Унга ЭКИҲнинг 5 баравари миқдорида жарима белгиланди.\nҲурматли ҳамшаҳарлар ва Тошкент меҳмонлари! Санитария-эпидемиология талабларига жиддий қарашингизни сўраймиз. Турли маросимлар ўзингизни ва яқинларингизни ҳаётини хавф остига қўйиш учун сабаб бўла олмайди», дейилади хабарда. “Замин” янгиликларини “Одноклассники”да кузатиб боринг\n25-03-2017, 14:55, Жамият


iPhone X ва бошқа айфонларнинг сўмдаги нархлари (2018 йил 10 февраль) - Terabayt.Uz\nИлон Маск: Сайёрамизга бепул интернет тарқатувчи йўлдошлар аллақачон «онлайн» ҳолда! (+видео)\nApple бирйўла нақ 11 та янги iPhone’ни рўйхатдан ўтказди!\nTwitter’ни «портлатган» видео: «Энг одамсимон» роботни сиз ҳам кўринг!\nАКТ йўналишидаги истеъдодларимизга Huawei ноёб имконият тақдим этмоқда\nЭнди чиройли рақамларни аукционда сотиб олиш мумкин! «ЎзРТХБ» АЖ ва «COSCOM» МЧЖ (Ucell) ҳамкорлик тўғрисида шартнома имзолашди.\niPhone X ва бошқа айфонларнинг сўмдаги нархлари (2018 йил 10 февраль)\nЎзбекистонда яқин орада Apple корпорациясининг ҳам сервис маркази очилиши режалаштирилган. Бу дегани – бизнинг ҳудуд учун расман тақдим этилган «олмали компания» маҳсулотлари учун ҳам бир йиллик муддатли кафолатланган сервис хизмати кўрсатилади.\nЎҚИНГ: Хушхабар: Тошкентда Apple’нинг илк расмий сервис-маркази очилади!\nХабарингиз борки, Apple смартфонларининг энг сўнгги моделлари ҳам тадбиркорларимиз томонидан аллақачон Тошкентга олиб келиниб, савдога қўйилган. Бугун айрим iPhone моделларига сўмда белгиланган нархларни эътиборингизга ҳавола этмоқдамиз:\niPhone 6s серияси\niPhone 6s 32 gb Grey – 4 067 000 сўм\niPhone 6s 128 gb Rose – 4 482 000 сўм\niPhone 6s Plus серияси\niPhone 6s Plus 32 gb Rose – 4 897 000 сўм\niPhone 6s Plus 128 gb Rose/Gold – 5 063 000 сўм\niPhone SE серияси\niPhone SE 128 gb Rose – 3 652 000 сўм\niPhone 7 серияси\niPhone 7 32 gb Black/Jet/Gold/Rose – 5 025 000 сўм\niPhone 7 128 gb Black/Jet/Gold/Rose – 5 852 000 сўм\niPhone 7 Plus серияси\niPhone 7 Plus 32 gb Silver – 6 059 000 сўм\niPhone 7 Plus 128 gb Gold/Silver/Black/Red – 6 810 000 сўм\niPhone 8 серияси\niPhone 8 64 gb Grey/Gold/Silver – 6 225 000 сўм\niPhone 8 256 gb Gold – 6 972 000 сўм\niPhone 8 256 gb Silver – 7 055 000 сўм\niPhone 8 256 gb Grey – 7 387 000 сўм\niPhone 8 Plus 64 gb Grey/Silver– 7 304 000 сўм\niPhone 8 Plus 64 gb Gold – 7 429 000 сўм\niPhone X серияси\niPhone X 64 gb Silver/Grey – 8 923 000 сўм\niPhone X 256 gb Silver/Grey – 9 960 000 сўм\nИзоҳ: iPhone’ларни айнан юқорида кўрсатилган нархларда нақд пулга харид қилиш учун «Terabayt.Uz» сайтининг менежери билан +998-97-773-44-12 телефон рақами орқали боғланинг. Илтимос, мурожаат этганингизда, нархларни ва сайтда берилган бошқа маълумотларни қайтадан сўраб овора қилманг, ўзингизнинг ва ўзгаларнинг вақтини қадрланг.\nЎҚИНГ: iPhone корпусидаги ёзув нимани англатади? Нега айримларида бор, бошқаларида йўқ?\n#Apple iPhone #кучли смартфон #нархлар\n3 568 000 сўм\n4 474 000 сўм\n4 215 000 сўм


Хароб бўлаётган – КУН УЗ\nГлавная / Без рубрики / Хароб бўлаётган\nMeg D 24.10.2017\tБез рубрики, Жамият Comments Off on Хароб бўлаётган 111 Показы\nЧоcолате Слим комплекс истеъмолида сиз 4 ҳафта ичида 24 кг вазн йўқотишингиз мумкин. Шу билан биргаликда сиз ҳар доим яхҳи кайфият ва тўла кучда бўласиз! Сиз озишдан ҳузур оласиз! Шоколад – бу оз туридаги махсулотлар орасида ҳар доим қайта-қайта истеъмол қилишни ҳоҳлайдиган ягона махсулот ҳисобланади.\nБу махсулот БАҚ туридаги воситасига кирмайди, у фақатгина табиий натурал компонентларга эга. Унинг асосий компонентларига табиий какао, гожи мевалари, яшил қаҳва ва линчжи қўзиқорин экстрактилари киради. Махсулот ҳар кунлик истеъмол қилишга мос келади ва ичимликни қарши кўрсатилган ҳолатлар йўқ. Ортиқча вазни келиб чиқиш негизини йўқотади, организмда моддалар алмашуви жараёнини нормаллаштиради.\nБу махсулот қоматни тўгъирлаш, соглиқни сақлаш ва ёшартириш соҳаларида ҳақиқий янгилик бўлди.\nПред. Ўзбек мусиқий асбоблари\nСледующая Қайси мамлакатларда ҳалигача армияга чақирув эълон қилинади?


Полициячилар дўппослаган афроамерикалик 22 млн доллар товон пули олади\n10:02 / 02.06.2016\nИст-Кливленд шаҳри суди қарорига кўра, полиция ходимлари томонидан аёвсиз дўппосланган Оҳайо штати фуқароси, афроамерикалик Арнольд Блэк 22 млн миқдорида товон пули оладиган бўлди, деб хабар қилмоқда Fox News телеканали.\nВоқеа Американинг Оҳайо штатида содир бўлганди. Ўшанда, 48-ёшли қоратанли фуқаро 2012 йилда полициячилар томонидан аёвсиз калтакланган эди. Блэкнинг сўзларига кўра, полициянинг икки нафар ходими унинг автомобилини тўхтатиб, Блэк гиёҳванд моддаларни ташишда гумон қилинаётганини айтишган ва қўлига кишан тақишган. Кейинроқ, ҳуқуқ посбонларидан бири маст ҳолда уни ура бошлаган. Шундан сўнг, полиция бўлинмасига олиб борилган ва 4 кун мобайнида овқатсиз ва сувсиз ҳибсда сақланган.\nЁнидан гиёҳванд модда топилмаган Блэк ҳибсдан чиққач, товон пули талаб қилиб, Ист-Кливленд шаҳар маъмурияти устидан судга мурожаат қилган. Жабрланувчи адвокатларининг сўзларига кўра, эркак киши ёвсиз калтаклангандан сўнг, қисман хотирасини йўқотишдан азият чека бошлаган ва бош миясида жарроҳлик амалиётини ҳам ўтказган.\nҲакамлар суди Арнольд Блэк ёнини олган ва унга товон пули тўлаш тўғрисида қарор чиқарган. Шаҳар маъмурияти ўз навбатида, юқори суд инстанциясига арз қилишини билдирмоқда. Арнольдни урган икки полициячи эса, айни вақтда Ист- Кливленд ҳуқуқ-тартибот идорасида ишламайди, деб хабар қилади телеканал.


Мистер Клайд ва миссис Клайд дам олгани тоққа жўнашади. Лекин икки кун ўтар-ўтмас, Мистер Клайд полицияга рафиқаси қоядан йиқилиб, ҳалок бўлганини хабар қилади. Шерлок Холмс эса туристик фирмага қўнғироқ қилади ва гаплашиб бўлгач, полиция маҳкамасидан зудлик билан мистер Клайдни ҳибсга олишни сўрайди.\nСавол: Шерлок Холмс туристик фирмага қўнғироқ қилиб, нимани аниқлаган?\nЖавоблар келгуси ҳафтанинг чоршанба кунигача қабул қилинади.\nЭлектрон манзил: info@od-press.uz Telegram: (+998 97) 444-80-84 Газетамизнинг 2021 йил 11 февраль 6-сонида берилган саволнинг жавоби: 1941 йилда собиқ СССР ҳукуматининг қабул қилинган махсус қарорига кўра якшанба бозор куни деб эълон қилинган.\n🕔19:40, 26.02.2021 ✔3\n1912 йил 15 апрелда «Титаник» кемаси уммон остига ғарқ бўлган. Йўловчиларнинг кўпчилиги ҳалок бўлганини эшитиб, бутун дунё ташвишга тушган. Аммо бу ҳодисани эшитган бир улуғ рус шоири «Яхшиям уммон бор!» дея ўз хушнудлигини билдирган экан.\n🕔20:16, 21.02.2021 ✔16\nНЕГА БОЗОР КУНИ?\n🕔16:08, 12.02.2021 ✔55\nҲафта кунларидан ҳар бирининг номи бор. Лекин якшанба куни халқ орасида «бозор куни» деб ишлатилиши машҳур. Бунга кўпчилик ўша куни дам олиш сифатида белгиланганини сабаб деб ўйлайди. Аслида бунинг расмий асоси ҳам йўқ эмас.\n✔ 3 🕔 19:40, 26.02.2021\n✔ 16 🕔 20:16, 21.02.2021\n✔ 55 🕔 16:08, 12.02.2021\nЭр-хотин — айбдор\nМузейдан жуда қиммат экспонат ўғирланди. Ўша пайти у ерда музейни тозалаш билан машғул бўлган эр-хотин бўлган. Улар кечки тозалаш пайти ҳаммаси жойида бўлганини айтган.\n✔ 65 🕔 12:39, 29.01.2021\nБУ ҚАЙСИ ИБОРА?\nҚадимда карвонлар йўлга чиққанда карвондан бироз олдинда бир киши йўл хавфсизлигини текшириб борган.\n✔ 53 🕔 14:01, 25.01.2021


Ўтган тунда Алжирда юз берган зилзила оқибатида камида 30 киши жарохат олгани айтилмоқда.\nЕр ости силкинишларининг кучи Рихтер шкаласи бўйича беш бутун ўндан етти баллни ташкил қилган.\nЗилзила эпицентри мамлакат шарқидаги Бумердес қишлоғида бўлганлиги қайд қилинди.\nЗилзила оқибатида мамлакатнинг бир қанча шахарларида электр тизими ишдан чиқди.\nЎтган йилнинг май ойида айни ҳудудда юз берган зилзила оқибатида икки минг киши ҳалок бўлган эди.


Ўзбекистон мобил алоқа операторлари 5 сентябрдан тарифларни сўмда кўрсатишга ўтадилар\nЎзбекистон Ахборот технологиялари ва коммуникацияларини ривожлантириш вазирлигида 4 сентябрь куни мамлакатдаги барча мобил алоқа операторлари ва интернет-провайдерлари раҳбарлари иштирокида тариф сиёсатини тартибга солиш бўйича бирламчи вазифалар муҳокамасига бағишланган учрашув бўлиб ўтди, деб ёзмоқда Daryo нашри.\nАввал хабар берилганидек, учрашувда телекоммуникация хизматларини сўмли тарифга ўтказишда абонентларга зарар етмаслигини таъминлаш, жумладан, абонентларга кўрсатилаётган хизматларга белгиланган бугунги нархларни оширмаслик масаласи кўтарилган.\nУчрашувда қабул қилинган қарорга мувофиқ, 5 сентябридан барча телекоммуникация хизматлари учун тарифлар миллий валютада — сўмда белгиланади. Ҳозирда Ucell, UMS ва Beeline мобил алоқа операторлари ўз сайтларида кўрсатган хабарларда 1 АҚШ доллари 4210,35 сўмга тенг, яъни тарифларнинг сўмдаги нархлари абонентларга қулайлик туғбириш мақсадида оширилмаган. Ушбу ҳолат операторлар биллинг тизимларини бутунлай сўмли тарификациясига ўтказгунча давом этади.\nАйни вақтда, операторларнинг эътибори Президент фармонида белгиланган вазифаларни сўзсиз бажаришга қаратилди. Фармонда, жумладан, товарлар, иш ва хизмат учун нархлар ва тарифлар фақат миллий валютада белгиланиши кўрсатилган.\n«Барча операторларга 5 сентябрдан бошлаб хизматлар учун барча тарифларни ўзларининг сайтлари ва оммавий ахборот воситаларида миллий валютада кўрсатиш вазифаси юклатилди», — дейилади вазирлик ахборотида.


Бу борада Президентнинг «Жиззах вилоятида замонавий агрокластер ташкил этиш чора-тадбирлари тўғрисида»ги қарори (9.11.2018 йилдаги ПҚ-4009-сон) қабул қилинди. Шунга асосан, Ўзбекистон ва АҚШ компаниялари иштирокида «Silverleafe Agriculture» савдо белгиси остида замонавий қўшма корхона ташкил этилди ҳамда тўғридан-тўғри хорижий инвестициялар ҳисобига агрокластер ташкил этиш учун 2 000 гектар ер майдони ажратилди.\nМазкур агрокластер фаолияти билан танишиш, у ерда божхона соҳасига доир турли муаммолар юзага келишининг олдини олиш ва келгусида ўзаро ҳамкорликдаги вазифаларни белгилаб олиш мақсадида Жиззах вилояти божхона бошқармаси ходимлари корхонага ташриф буюрди.\nТашриф давомида салкам 44 млрд сўмлик божхона имтиёзлари асосида корхонага олиб келинган замонавий ускуналарнинг ишлаш жараёни кўздан кечирилди. Бугунги кунда корхонада замонавий қишлоқ хўжалиги техникалари, жумладан, АҚШ, Германия, Франция, Канада ҳамда Бразилияда ишлаб чиқарилган 22 тадан ортиқ «John deere» ва «JCB» русумидаги кўп функцияли трактор, пахта териш машиналари ҳамда 28 та ерга ишлов берувчи агрегатлар, эҳтиёт қисмлар келтирилган.\nБожхоначилар ўрганган кейинги манзил – «Пахтакор пахта тозалаш» заводи бўлди. Бу ерда замонавий қишлоқ хўжалиги техникалари ёрдамида териб олинган пахта хом ашёси автоматик қурилмалар ёрдамида тоза ва қайта ишлашга тайёр маҳсулот кўринишига келтирилади.\nМаълумот тарзида айтиш жоизки, Вазирлар Маҳкамасининг «Пахта-тўқимачилик ишлаб чиқаришларини янада ривожлантириш чора-тадбирлари тўғрисида»ги қарорига (18.03.2019 йилдаги 230-сон) асосан «Silverleafe Agriculture» қўшма корхонасига Жиззах вилоятининг Пахтакор туманидан катта миқдорда ер майдони ажратилиши белгиланди.\nБугунги кунда, ушбу пахта тозалаш заводини модернизация қилиш мақсадида 5 млрд сўм миқдоридаги таъмирлаш ишлари амалга оширилди ҳамда хориждан 380,0 минг АҚШ доллари миқдоридаги ишлаб чиқариш линиялари, ускуна ва эҳтиёт қисмлар божхона имтиёзлари асосида олиб келинди.\nБожхона ходимлари агрокластернинг бугунги фаолиятини ўрганиш, божхона соҳасида уларга берилаётган кенг имконият ва имтиёзларни тушунтириш билан бирга, корхонанинг истиқболдаги режалари билан танишишди.\nХусусан, келгусида корхона томонидан Пахтакор туманида замонавий «Пульсар» суғориш тизимини жорий этиш орқали пахта ҳосилдорлигини ошириш режалаштирилмоқда. Бу усулда суғориш лойиҳасига 100 млн АҚШ доллари миқдорида қўшимча инвестиция маблағлари жалб этилади. Шунингдек, «Питер Миллар», «Костко» ҳамда «Таргет» компанияларининг буюртмасига асосан тайёр маҳсулотлар АҚШ ва Европа бозорларига экспорт қилинади.\nЖиззах вилояти божхона бошқармаси Жамоатчилик ва ОАВ билан алоқалар гуруҳи инспектори.


Газга бой Туркманистон Россияга қарамликдан қутулиб, Хитойга қарам бўлиб қолмайдими? - BBC O'zbek\nImage caption Хитой ўз таъсир майдонини муваффақият билан кенгайтирмоқда\nПекинда ўтган олий даражадаги туркман-хитой музокаралари ортидан Туркманистон Хитойга сотадиган газ ҳажмини яна 25 миллиард кубометрга кўпайтирган.\nАввалги битимга мувофиқ, Туркманистон Хитойга йилига 40 миллиард кубометр газ етказиб бераётган эди.\nШундай қилиб, Туркманистоннинг Хитойга газ экспорти ҳажми Ўзбекистон ишлаб чиқарадиган йиллик газ миқдоридан ошиб кетган.\nХитойга узанган газ қувури Ўзбекистон ва Қозоғистон ҳудудидан ўтади.\nЎзбекистон айни қувур орқали Хитойга газ экспорт қилиш истагида эканини билдирган.\nСўнгги битим энергияга ташна Хитой ва газга бой Туркманистон учун нимани англатади?\nБи-би-сига бу борада Лондондаги Шарқ ва Ғарб тадқиқотлари институтидан Нажам Аббос билан суҳбатлашди.\nАббос: Бунинг ортида турган бир қатор стратегик омиллар бор. Биринчиси, Туркманистон иқтисодий жиҳатдан мустақил бўлмоқчи. Аввал бўлганидек қувур йўллари, технология ва газ саноатининг бошқа соҳаларининг аксарида Газпромга қарамликдан қутулмоқчи. Айни вақтда Хитойда газга талаб ошмоқда. Ҳудди ана шу манзарада Оврўпо томонидан ҳам газ учун рақобат юз бермоқда. Хитой ўзига эътиборни тортиш учун Туркманистондаги газ соҳасига анчайин катта сармояларни таклиф қилди. Россия эса бу даражада қизиқиш ёда сармоя ётқизишга интилишни намоён қила олмади. Хуллас, Россия Туркманистондан арзон газ сотиб олишни хоҳлайди, лекин Хитойчалик сармоя ётқизишга ёда газ соҳасини ривожлантиришда иштирок этишга тайёр эмас. Ана шу жиҳатдан Туркманистон учун Хитой анчайин жозибалироқ ҳамкор. Бундан ташқари Хитой Туркманистон қишлоқ хўжалиги ва маҳсулотларига ва яна қатор соҳаларга ҳам сармоя ётқизиш хоҳишини билдирган.\nБи-би-си: Лекин, Туркманистон Россияга қарамликдан қутулиб, Хитойга қарам бўлиб қолмайдими энди?\nАббос: Менимча, бу икки томонлама жараён. Хитойнинг газга талаби йилдан йилга ошиб бормоқда. Хитой Россияни четлатиш мақсадида яхшироқ таклифлар ва кўпроқ сармояларни ваъда бериб келмоқда. Менимча, Туркманистон учун газ йўлларини турфахиллаштириш анчайин муҳим масала, шунинг учун пастроқ нархда бўлса ҳам Хитойга газ сотиш афзал кўрилаётган бўлиши мумкин.\nБи-би-си: Набукко газ қувури қурилганидан сўнг Туркманистон ғарбга кўпроқ газ сота бошлайдими?\nГаз қувурлари фаолиятини таъминлаб туриш учун эса маҳаллий ишчилар, муҳандислар ва мутахассилар ёлланади. Хуллас, бу ҳолат Ўзбекистон ва Қозоғистон каби давлатлар иқтисодига билвосита ижобий таъсир кўрсатиши мумкин.\nАббос: Йўқ, ҳозирги битимлар Туркманистонни газ йўналишларини ғарбга эмас шарққа, яъни Хитой томонга қаратишга йўналтирилгандир. Газ учун рақобат кучайиб, айни вақтда Оврўпо давлатлари турли молиявий ва иқтисодий муаммоларга юз тутаётган эканлар, Хитой ўзида мавжуд молиявий имкониятлар туфайли бошқалардан устунроқ мавқеда бўлиб, ўзининг газга талабини Туркманистон каби ишончли манбадан қониқтирмоқчи.\nБи-би-си: Яқинда Британия ширкатларидан бири ўтказган аудит натижалари Туркманистоннинг газ ишлаб чиқариш имкониятлари ҳақида ижобий башорат берганди. Аслида Туркманистон ҳозирда қанча газ ишлаб чиқара олади, бу маълумми?\nАббос: Туркманистон жанубидаги Йолотан газ заҳираси ҳажми 15-20 триллиондан ҳам ошиқроқ бўлиши мумкинлиги борасидаги тахминлардан сўнг газ миқдорини қайта ҳисоблаб чиқишга ҳаракат қилинган. Бу тахминлардан аввал Туркманистон 2012 йилга қадар газни жорий 17 миллиард кубометрдан 40 миллиард кубометрга етказиши мўлжалланганди. Энди 2015 йилга қадар 65 миллиард кубометрга етказиши мумкинлиги айтилмоқда.\nБи-би-си: Туркманистон газ соҳасига ҳозирда фақатгина Хитой сармоя ётқизмоқда экан. Масалан, Қозоғистонда турли халқаро ширкатларни кўриш мумкин, Туркманистон учун фақатгина Хитойга суяниб қолиш хавфли эмасми?\nАббос: Фикримча, туркман расмийлари ўз имкониятларини анчайин оқилона йўлда ўлчаб кўраяптилар. ТАПИ қувур йўли номи билан танилган Афғонистон, Покистон ва Ҳиндистога қадар узалувчи қувур йўли эҳтимоли ҳам кўриб чиқилмоқда. Эрон ҳам Туркманистондан анчагина газ сотиб олади. Хуллас, Туркманистон фақатгина Хитойга суяниб қолаётгани йўқ, менимча.\nБи-би-си: Туркманистон Хитойга кўпроқ газ етказиб бериши айтилаётган экан, бу миқдорда газни ўз ҳудудидан ўтказишга рухсат бериб Ўзбекистон каби давлатлар ҳам бундан фойда кўради деб ўйлайсизми?\nАббос: Минтақавий жиҳатдан қаралса, ҳудуддан қанча кўп газ ўтказилса, шунча кўп ҳақ олинади. Газ қувурлари фаолиятини таъминлаб туриш учун эса маҳаллий ишчилар, муҳандислар ва мутахассилар ёлланади. Хуллас, бу ҳолат Ўзбекистон ва Қозоғистон каби давлатлар иқтисодига билвосита ижобий таъсир кўрсатиши мумкин.


Шавкат Мирзиёев ва Гурбангули Бердимуҳамедов музокараларни бошлашди – Газета.uz\nШавкат Мирзиёев ва Гурбангули Бердимуҳамедов музокараларни бошлашди\nЎзбекистон ва Туркманистон минтақавий ва халқаро масалаларда бир-бирини қўллаб-қувватлайди, чунки мамлакатларнинг мақсадлари ҳамоҳанг. Бу ҳақда Шавкат Мирзиёев ва Гурбангули Бердимуҳамедов ўртасида бўлиб ўтган тор доирадаги учрашувда айтилди.\nLotinchada 5 октябр 2021, 12:46 Сиёсат\nКўксарой қароргоҳида Тошкентга ташриф буюрган Турманистон президентини расмий кутиб олиш маросими бўлиб ўтди. Бу ҳақда президент матбуот хизмати хабар берди.\nСўнг президент Шавкат Мирзиёев Турманистон давлат раҳбари Гурбангули Бердимуҳамедов билан тор доирада учрашув ўтказди.\n«Ҳар бир учрашувимиз тарихий аҳамиятга эга муҳим воқеадир. Барча эришилган келишувлар ҳаётга татбиқ этилди ва халқларимизга хизмат қилмоқда. Бугун шериклигимизнинг долзарб масалаларини батафсил муҳокама қилиш ва узоқ муддатли истиқболга янги „ўсиш нуқталарини“ белгилаб олиш учун яхши имконият бўлади. Сизнинг ташрифингиз минтақавий ва халқаро майдонда ҳамкорликни кенгайтиришга хизмат қилади», — деб таъкидлади Шавкат Мирзиёев.\n«Ўзбекистон — бизнинг яқин қўшнимиз ва стратегик шеригимиз. Кейинги йилларда ҳамкорлик жадал ривожланиб бормоқда. Бу сиёсатда ҳам, савдо-иқтисодий соҳада ҳам, маданий-гуманитар соҳада ҳам ўз аксини топмоқда. Минтақавий ва халқаро масалаларда бир-биримизни қўллаб-қувватлаяпмиз. Чунки мақсадларимиз ҳамоҳанг», — деди Гурбангули Бердимуҳамедов.\nУчрашувда давлат раҳбарлари Ўзбекистон-Туркманистон кўп қиррали ҳамкорлигида мавжуд масалаларнинг бутун доирасини муҳокама қилиб, конструктив сиёсий мулоқотни мустаҳкамлаш, савдо-иқтисодий ва инвестициявий шерикликни кенгайтириш, маданий-гуманитар алоқаларни ривожлантиришга алоҳида эътибор қаратдилар.\nИккала мамлакат ўртасида охирги тўрт йилда ўзаро савдо ҳажми уч баробарга кўпайиб, 400 миллион доллардан ошганлиги эътироф этилди. Жорий йил бошидан товар айирбошлаш яна 25 фоизга ортганлиги таъкидланди.\n14 сентябрь куни бўлиб ўтган Икки томонлама ҳамкорлик бўйича Ҳукуматлараро комиссиянинг 16-йиғилиши ҳамда 4 октябрь куни Тошкентда бўлиб ўтган Ўзбекистон-Туркманистон иқтисодий форуми натижалари ўзаро манфаатли савдо-иқтисодий алоқаларни янада кенгайтиришга хизмат қилиши қайд этилди.\nИкки мамлакатнинг, айниқса чегарадош ҳудудлари ўртасидаги ҳамкорликнинг салоҳияти улкан экани алоҳида таъкидланди. Туркманистоннинг Лебап ва Дошоғуз вилоятлари раҳбарларининг шу йил 22 сентябрь куни Ўзбекистоннинг Бухоро ва Хоразм вилоятларига дўстлик ташрифлари бунга мисол. Президентлар бундай мунтазам учрашувлар икки мамлакат ва халқ ўртасида ўзаро англашувни мустаҳкамлашга хизмат қилишини айтишди.\nШунингдек, томонлар 13 сентябрь куни Тошкентда Сув хўжалиги масалалари бўйича ҳукуматлараро комиссиянинг биринчи йиғилиши муваффақиятли ўтказилганини мамнуният билан қайд этдилар.\nШавкат Мирзиёев ва Гурбангули Бердимуҳамедов минтақа ва халқаро кун тартиби юзасидан ҳам фикр алмашишди. Марказий Осиё давлатлари раҳбарларининг Маслаҳат учрашувларини мунтазам ўтказиш ҳамда жорий йил 6 август куни Авазада ўтказилган учрашувда эришилган келишувларни амалга ошириш муҳим экани таъкидланди.\n5 октябр 2021, 13:27\nuchrashuwda asosan kaysi masalalarda kelishuwlar kilindi


Самарқанддаги айрим маҳаллаларда фақат свет ўчгандагина газ бўлади « Ўзбекистон Халқ Ҳаракати\nСамарқанддаги айрим маҳаллаларда фақат свет ўчгандагина газ бўлади\n29 November 2014 - 11:58\nСамарқанддаги айрим маҳаллаларда свет ёниши билан газ ғойиб бўлади. Бунга сабаб эса баъзи маҳаллаларда газни тортиб берадиган насослардан фойдаланишлари оқибатида бошқа маҳаллаларга газ етиб келмаслигидадир. Самарқанд маҳаллаларидаги ушбу ҳолатни журналист Муртазо Турсунов қуйидагича тасвирлайди:\n“Самарқандликларнинг аксариаяти свет бўлмаган пайтдагина табиий газ келишига ўрганиб қолишган. Электр энергиясининг газга қандай алоқаси бор дейсизми? Бор, бўлганда ҳам қандоқ! Шу вақтгача фақат айрим хонадон соҳиблари мотор, яъни газни тортиб берадиган насосдан фойдалиниб келишаётган эди. Эндиликда бутун бошли бир кўча ёки маҳалла аҳли бирлашиб, газ тақсимлагич(ГРП) ёнида насос ўрнатишмоқда.\nҲовлимиз шаҳарнинг Сўзангарон маҳалласидаги Самибоев кўчасида, 52-мактаб ва 65-болалар боғчаси ёнида жойлашган. Бизда октябрь ойининг охирларидан бошлаб газ йўқ. Бунинг сабаби қўшни маҳаллаларда катта насослар ўрнатилганлигидадир. Хамза кўчасида газ тақсимлагич ёнида баҳайбат темир қути ичида катта насос қуйилган (суратга қаранг). Шунингдек, Ойсават, Ёмини маҳаллалари ва бир қатор бошқа жойларда ҳам ана шундай насослар ўрнатилган”.\nЖурналистнинг ёзишича моторларнинг ўрнатилишидан норозилар ҳокимиятга ва масъул идораларга бир неча маротаба мурожаат қилишган. Бироқ, ҳеч қандай натижага эриша олишмаган.\n“Қаерда мотор қўйилган бўлса, ўша ерда газ бор. Қолган жойларда унинг ҳиди ҳам йўқ. Бу ҳақда шаҳар хокимиятига, «Самарқандшаҳаргаз» корхонасига ва «Ўздавнефтгазинпекция» Самарқанд вилоят бўлимига шикоят-ариз билан мурожаат қилдик. Халигача натижа йўқ. Ариза топширганимиздан кейин газ идораси вакиллари қўшни маҳалларларга келиб, “устимиздан шикоят тушди, насосларни ишлатмасдан туринглар” деб, илтимос қилиб кетишган. Насосларни фақат икки кун ўчириб қўйишди. Паст босимда бўлса ҳам уйларимизга газ келди. Аммо учинчи куни яна ўша эски ҳолат такрорланди.\nЭнди биз свет ўчишини пойлашга мажбурмиз. Фақат шундагина оз бўлса-да, газ келади. Электр токи келган заҳоти яна ўчади. Насоснинг хавфли томони шундаки, ундан фойдаланаётган хонадонларда свет ўчиб қайта ёнганда, ёнғин чиқиши мумкин. Чунки свет ўчиши билан газ келиши ҳам тўхтайди. Уй эгаси бундан хабарсиз қолсаю газ ускуналарини ўчирмаса, свет ёнгандан сўнг катта босимда келган газ портлаш ва ёнғинга сабаб бўлиши мумкин. Ўтган йили маҳалламизда аввалида бирданига олтита ҳовли, сўнгра бешта ҳовли ёниб, кулга айланган эди”, – деб ёзади журналист.\nЖурналистнинг сўзларига кўра насослар орқали газни тортиб олиш бевосита газ идораси билан келишилган ҳолда амалга оширилмоқда. Шу сабабли маҳалла оқсоқоллари ҳам парвои палак ёки уларнинг ўзлари бу ишга бош-қош бўлишмоқда.\n“Насос қўйган маҳаллаларнинг оқсоқоллари мавжуд ҳолатдан хабардор бўлишса ҳам бунга эътибор қилишмаяпти, айримлари ўзлари бу ишга бош-қош бўлишмоқда. Газ назоратчилари ҳаммасидан хабардор. Аммо бу ишга панжа орасидан қарашлари сабабсиз бўлмаса керак? Ўша маҳаллаларда қариндош ёки яқин танишларимиз яшашади. Уларнинг гапларига қараганда, бу иш газ идораси билан келишилган ҳолда амалга оширилган экан. Бир воқеа бу ҳолатга аниқлик киритди.\n21 ноябрь куни газчилар ва ёнғинга қарши курашиш идораси ходимлари Ҳамза кўчасидаги насосни кесиб ташламоқчи бўлганда, 50 яқин киши тўпланиб, жанжал кўтарган. Улар газ назоратчисидан аввал олган бир неча миллион сўм пулни қайтариб беришини талаб қилишган. Газчилар ва ёнғинга қарши курашиш идораси ходимлари ҳеч нарса қилолмасдан қайтиб кетишган. Бу ҳақда мени хабардор қилган «Самаркандшахаргаз» бош муҳандиси Исрофил Ваҳобовнинг сўзларига қараганда, назоратчининг иши прокуратурага оширилган.\nШунингдек, Ваҳобов Ҳамза кўчасига борадиган газ қувурини бошланиш нуқтасидан кесиб қўйилишини таъкидлаган эди. Аммо осмон баланд, ер қаттиқ деганларидек, мана бир неча кун ўтган бўлса ҳам газдан дарак йўқ, ҳатто ҳидига ҳам зор бўлиб ўтирибмиз. Газчиларнинг ўрнида ўзимиз қўшни маҳаллага бориб газдан ноқонуний фойдаланувчилар билан гаплашсак, маҳаллалар ўртасида низо чиқиб, катта жанжал бўлиши мумкин”, – дейилади мақолада.\nТурсунов шикоятлар ёзиб газлаштириш идорасига қайта-қайта қатнаб бирор натижага эриша олмагани ва шу туфайли мазкур муаммони қаламга олганини ёзади. Шунингдек, муаллиф ушбу мақола орқали «Ўзтрансгаз» ва Ўзбекистон Республикаси Бош прокуратурасидагилар Самарқанддаги аҳволдан хабардор бўлиб бирор чора кўришига умид билдиради.\n“65-болалар боғчасига қатнайдиган икки нафар неварам боғчадан совуқ қотиб, иштонини ҳўл қилиб келгани ва йўталаётганлигини кўриб, бу муаммони қаламга олишга қарор қилдим. Бошқа чора қолмади, шикоятлар ёзиб ва қайта-қайта газлаштириш идорасига қатнаб, бирор натижага эришолмадик. Ушбу мақолани «Ўзтрансгаз» ва Ўзбекистон Республикаси Бош прокуратурасидагилар ўқиб, Самарқанддаги аҳволдан хабардор бўлиб, бирор йўлини қилишса керак деган умид билан ёздим.\nСоҳа мутасаддиларига яна шуни эслатмоқчи эдимки, кузги-қишги мавсумда аҳолини газ ва электр энергияси билан узлуксиз таъминлаш тўғрисида Ўзбекистон Республикаси Вазирлар Маҳкамаси қарори мавжуд. Нега Самарқандда бу қарор бажарилмай қолмокда? Бунининг сабабини сўраб суриштирадиган одам борми?”, – дея ўз мақоласига якун ясайди Турсунов.


17:14 08 Август 2020\n17:21 16.09.2019 (Янгиланган 17:22 16.09.2019) Ҳавола олиш\nТОШКЕНТ, 16 сен — Sputnik. Афғонистонда электр тармоқлари портлашлари оқибатида Ўзбекистондан узатилаётган электр таъминоти тўхтатилгани ҳақидаги хабарларга Энергетика вазирлиги муносабат билдирди.\nМаълум қилинишича, Энергетика вазирлиги ҳузуридаги Ўзбекистон Миллий электр тармоқларига Афғонистонда электр узатиш тармоқлари (тармоқ устунлари) портлатилгани ҳақида Афғонистондаги харидорлардан ҳеч қандай маълумот ёки хабар келиб тушмаган. Мавжуд шартнома асосида Афғонистонга узилишларсиз электр энергияси етказилиб бермоқда (1 суткада тахминан 1,5 млн. КВт/соат).\nТаъкидланишича, 2019 йил 14 сентябрь соат 14:00дан кейин Ўзбекистондан Афғонистонга узатилаётган энергия миқдорини қабул қилиш даражасида кескин тушиш ҳолати рўй берган. Бу одатдагида қарийб 3 марта кам эканлиги қайд этилган.\n“Тахминимизча, айрим сабабларга кўра таъминоти узилган электр тармоғи Афғонистон истеъмолчилари Тожикистон Республикасидан харид қиладиган ҳаво линияларида содир бўлган бўлиши мумкин. Агар ушбу тахмин тўғри бўлса, тожикистонлик ва афғонистонлик мутахассислар таъмирлаш ишларини қачон ва қай тартибда амалга оширишидан бехабармиз”, - дейилади хабарда.\nЭслатиб ўтамиз, Ўзбекистон ва Афғонистон “Сурхон – Пули-Хумри” ЛЭП-500 - электр узатиш линияси лойиҳасини имзолаган. Ушбу электр узатиш линиясининг дастлабки қиймати 150 миллион доллар бўлади ва ундан 32 миллиони Ўзбекистон ичида амалга ошириладиган ишлар учун қолган 118 миллиони Афғонистонда бажариладиган ишларга сарфланади. Электр узатиш линияси узунлиги 260 километрни ташкил қилади, ундан 45 километри Ўзбекистон ҳудуди бўйлаб, 215 километри – Афғонистон ҳудуди бўйлаб ўтади. Лойиҳа ўзини қоплаш муддати – 12 йил, ўтказиш қуввати – 1000 МВт. Яъни ундан қўшни мамлакатга кунига 24 млн Вт/соат, йилига эса 6 млрд кВт/соат энергия етказиб бериш мумкин.\nЎзбекистон Афғонистонга 2002 йилдан буён электр энергияси етказиб беради. 2002 йилда 62 млн кВт/соат бўлса 2018 йилда етказиб берилган энергия ҳажми – 2 млрд. кВт/соатга етди.


Тожикистонда қилган баëнотида Игорь Шувалов минтақада қурилиши мўлжалланган йирик ГЭСлар қўшни мамлакатлар манфаатларига зид келмаслиги ва ўзаро муносабатларни таранглаштирмаслиги лозимлигини таъкидлади.\nБу баëнот ортидаги сиëсий ва иқтисодий ҳисоб-китоблар хусусида россиялик минтақашунос "Время МН" газетаси шарҳловчиси Аркадий Дубнов билан суҳбатлашдик.\nОзодлик: Жаноб Шуваловнинг Тожикистонга сафари чоғида айтган гаплари, яъни минтақада қурилиши мўлжалланган йирик ГЭСлар қўшни мамлакатлар манфаатларига зид келмаслиги ва ўзаро муносабатларни таранглаштирмаслиги лозимлиги тўғрисидаги фикрларини бу борадаги Ўзбекистон нуқтаи назарини қўллаб қувватлаш¸ деб талқин қилиш мумкинми?\nАркадий Дубнов: Мен Россия ҳукумати раҳбарининг биринчи ўринбосари жаноб Шувалов баён қилган позиция Ўзбекистон ёки ўзбекпараст нуқтаи назарни қўллаб-қувватлаш¸ деб ўйламайман. Менинг фикримча, Москва бошқа мамлакатлар, яъни Тожикистон ва Қирғизистон манфаатларини ҳам қониқтириш имкониятларини изламоқда. Амалда Қирғизистон ҳам, Тожикистон ҳам халқаро экспертизага қарши эмаслар. Гарчи бу ўринда турли шартларни илгари сураётган бўлсалар ҳам. Шуваловнинг Душанбедаги гаплари Москванинг етарлича прагматик сиёсат олиб бораётганини кўрсатади.\nСув ва энергетика соҳасида ёки Роғун ва Қамбарота ГЭСлари каби улкан иншоотларни қуриш масаласида Марказий Осиё мамлакатлари ўртасида келишувга эришилмасдан туриб, бу минтақада тинчликка, хотиржамликка эришиб бўлмаслигини Москвада ҳар қалай равшан тасаввур қилишади. Хусусан, Тошкент илгари сураётгани каби, яъни халқаро экспертиза ўтказиш шартларини эътиборга олмаслик, ҳамма нарсани ўз номи билан атайдиган бўлсак, муносабатларнинг таранглашувига, масалани куч билан ҳал қилиш йўлларига олиб келиб қўйишини эътибордан соқит қилиб бўлмайди. Ҳозир бу мамлакатлар ўртасида сақланиб қолаётган муносабатлар, кайфиятларни ҳисобга олсак¸ бу нарсани истисно қилиб бўлмайди. Бу ерда оддийгина ўша чегараларнинг миналаштирилганини айтиш кифоя.\nОзодлик: Айтиш мумкинки, Қирғизистондаги Қамбарота-1 ГЭСи қурилиши атрофида ҳам Ўзбекистон билан баҳсли муносабатлар юзага келди. Аввалроқ Қирғизистонга ваъда қилинган кредит берилиши ҳам оқсаб турганлиги айтиляпти. Бу нарса ҳам Россия минтақадаги ўз позициясини қайта кўриб чиқаётганига ишора эмасми?\nАркадий Дубнов: Шу кунларда Россия ва Қирғизистон ҳукуматлараро комиссияси ишини якунлади. Бу мажлис ишининг асосий якуни шу бўлдики, Москва Қамбарота-1 ГЭСининг қурилиши учун 1,7 миллиард доллар кредитни фақат барча техник иқтисодий асослар тайёр бўлгачгина ажратишга тайёр бўлади. Бундан ташқари, яна бир шарт текширув ўтказишдан иборат. Бу шу нарсани кўрсатяптики, экспертизалар ўтказилмасидан туриб, Москва бу ГЭСлар қурилишида фаол иштирок этиши, молиявий, моддий томондан иштирок этиши даргумон.\nАгар шу томондан фикрласак, бу нарсани ўзбек томонини қўллаб қувватлаш тарзида талқин қилиш мумкин.


ИнтерФУТБОЛ :: Европа майдонларида осиёлик футболчилар иштироки қандай?\nЕвропа майдонларида осиёлик футболчилар иштироки қандай?\nЕвропанинг етакчи 5та лигаси клублари томонидан 2018|2019 йиллар мавсуми учун берилган «заявка»ларга назар ташласак, ОФК аъзолари вакиллари сафи нисбатан торайди. Яъни 13 нафар футболчи кучли бешлик доирасидан чиқиб кетди, янги қўшилганлар сони эса 10 нафарга ҳам етмади.\nВаҳоланки, ОФК таркибидаги 5та жамоа Россияда ўтказилган ЖЧ-2018да чакки иштирок этмади. Ҳар ҳолда, Осиё|Австралия футболи учун энг юқори кўрсаткич қайд этилди (очко олиш бўйича). Шунга асосан мантиқан айниқса, эронлик ва кореялик ўйинчиларнинг еврофутбол марказига талпинишлари кучайиши керак эди. Амалда эса...\nГазетамиз орқали ОФК таркибидаги мамлакат футболчиларининг Европада кучли бешлик сирасига кирувчи чемпионатлардаги фаолиятлари ҳақида алоҳида маълумот бера бошлаганимизга ҳам салкам 3 йил бўлибди. Бу сафарги мақоламизда географияни янада кенгайтирамиз.\nХусусан, ОФК терма жамоаларининг етакчи футболчилари Европада нималарга эришишлари мумкинлигини ҳам тахмин қилиб кўрамиз.\nМана, қитъамиз футболининг бугунги бош юлдузларидан бири Сон Хюн Мин Жанубий Корея олимпия терма жамоаси билан Осиё ўйинларида ғолиб чиқиш зарурати туфайли янги мавсум стартида «Тоттенхэм»га етарлича ёрдам беролмади. Хўш, мажбурий ҳарбий хизмат машмашасидан қутулгани унга қандай таъсир қиларкин?\nМавсум аввалида Англия Премьер-лигасига эронлик Алиризо Жаҳонбахш қадам ташлади. Тўғри, унинг зиммасида каттагина босим йўқ эмас. Голландияда бинойидек тўп сурган футболчидан Англиядаги илк мавсумдаёқ «Брайтон» асосий таркибидан жой олиш ва камида 4-5та гол уриш талаб этилади. Ҳа, форс вингерида еврокубокларда ўйнаш тажрибаси йўқ, шуни назарда тутсак, унинг АПЛда мунтазам равишда гол уриш даражасига чиқиши учун маълум вақт керак, албатта.\nГерманияда эса ОФК номидан ҳамон асосан Австралия, Жанубий Корея ва Япония вакиллари тўп суришмоқда. Бундеслига клубларида муаммосиз ўйнаб кетиш учун немисча интизомга тезлик билан мослашиш зарур. Умуман, бу чемпионатда майдонда эркин ҳаракатланиш ҳуқуқига эга футболчилар деярли йўқ.\nОсиё чемпионатларида тобланган футболчилар эса ўйин интизомига амал қилиш масаласида ҳар доим ҳам ўрнак бўлолмайдилар. Яқин йилларда Сурия ва Эрон футболи вакиллари ҳам немислар диёрига бош суқишса, ажабмас.\nЧунончи, улар табиатан яккакурашларга мойил ва рақобатбардош футбол учун жуда мос келишади. Айтиш жоиз, немислар Шарқий Осиёда Бундеслига шуҳратини янада кенгроқ ёйишни исташади ва шу боис, Япония ва кореялик иқтидорли футболчиларга асло бефарқ қарашмайди.\nИспания Ла-лигаси ҳамон ОФК «фарзанд»лари учун бегонадек. Ҳа, вақтида Масъуд Шожаи каби шижоати баланд қитъадошларимиз испанларда яхшигина таассурот уйғотишган. Лекин сўнгги йилларда Примеро клублари раҳбарлари асосан Африка ва Жанубий Америкадан келган ўртача савияли ўйинчиларни маъқул кўришмоқда.\nХуллас, айни пайт Ла-лигада осиёлик футболчиларга нон топилмаяпти. Устига устак, тил муаммоси бор. Дейлик, Саудия Арабистони футбол федерацияси яхшигина маблағ тўлаш эвазига миллий жамоанинг 3 нафар футболчисини Ла-Лига клубларига жойлаб қўйганди.\nСаудлар мундиалда гуруҳ босқичидан чиқолмаганларидан кейин «мажбурий» легионерларнинг Пиреней ярим оролидаги саргузаштлари якунига етди. Ўз ўрнида алоҳида айтиш керак, айни пайт Ўзбекистон ва Испания футболи ўртасида яхшигина алоқа шаклланмоқда. Орада «Насаф» вакили Азиз Ғаниев Испания Сегундаси жамоаларидан аниқ таклифлар олгани ҳақида гап-сўзлар тарқалганди.\nТабиийки, Қарши клуби уни арзон гаровга қўйиб юбормоқчи эмас. Лекин ҳозирда еврофутболда бизнинг йигитларга катта сумма таклиф этадиган клублар йўқ. Бунинг учун аввало, ниманидир исботлаш керак. Акс ҳолда, вакилларимизнинг дейлик, Испания Ла-лигасида кўриш орзумиз орзулигича қолаверади...\nМисол учун, Готоку Сакаи («Гамбург») ва Ли Чун Йонг («Бохум») Германия иккинчи дивизионида ўйнашмоқда. Эронлик энг машҳур ҳужумчилардан бири Ризо Гужаннажод эса Голландия чемпионатидан Кипрнинг АПОЭЛ клубига ўтиб кетди. Шулардан келиб чиқсак, еврофутболга юришни балки қуйи дивизионлар ёки камтаринроқ чемпионатлар орқали бошлаш керакдир.\nТЕРМА ЖАМОАЛАР БЎЙИЧА\nСентябрь ойидаги ўртоқлик ўйинлари воситасида ОФК терма жамоаларининг янгиланган таркиблари билан танишиб олдик маълум даражада. Мисол учун, Эрон миллий жамоаси легионерлари Англия («Брайтон», «Рединг», «Ноттингем Форест»), Франция («Амьен»), Португалия («Маритиму»), Россия («Ахмат»), Бельгия («Эупен», «Шарлеруа»), Туркия («Трабзонспор»), Хорватия («Динамо» Зг.), Қатар («Ал-Аҳли», «Ал-Гарафа») чемпионатларида тўп суришмоқда.\nТаркибга жалб этилмаганлар орасида MLS (АҚШ) вакили ҳам бор. Эрон футболи айни шу хориж легиони хизмати билан бугун чўққига чиқди. Зеро, форслар Европада етакчи юлдузлар билан бирга машғулот ўтказишади, уларга қарши тўп суришади, малакали мураббийларнинг тактик чизмаларига мослашишади.\nЯпония терма жамоаси бош мураббийи эса сентябрда фақат Бельгия ва Германия клубларида тўп сураётган легионерларга имкон берди. Бу футболчилар «самурайлар» либосида атиги 10-18 марта майдонга тушишган, холос.\nКўринишидан, Япония термасида авлодлар алмашуви жараёни бошланиб кетди, чоғи. Жанубий Корея терма жамоасига келсак, португалиялик Пауло Бенту Германия, Англия, Италия, шунингдек, Япония ва Қатар чемпионатларида тўп сурувчи футболчиларга таянди.\nЕВРОПАНИНГ КУЧЛИ 8ТА МИЛЛИЙ ЧЕМПИОНАТИ КЛУБЛАРИ ТОМОНИДАН МАВСУМ-2018|2019 УЧУН «ЗАЯВКА»ГА КИРИТИЛГАН ОФК ФУТБОЛИ ВАКИЛЛАРИ\nКу Жа Чол\nЖи Донг Вон\nАли Аднан Козим\nАбдулла ал Жаваий\n«ПАРМА» ХИТОЙЛИК САРМОЯДОР ИХТИЁРИДА\nИталия футболининг анча таниқли клубларидан бири - «Парма» 2015 йили инқироз ҳолатини расман тан олганди. Жамоа шу туфайли «D» сериясига тушириб юборилди. Қарангки, «Парма» юқори дивизионга қайтиш миссиясини атиги 3 мавсумда шараф билан уддалади.\nМана, жамоа яна «A» сериясида ўйнамоқда. Айни пайт пармаликларга португалиялик машҳур Бруно Алвеш сардорлик қиляпти. 2017 йилнинг июнида хитойлик бизнесмен Цзян Лижан Desports компаниялар гуруҳи воситасида клубнинг 60 фоиз акциясини сотиб олди.\nУ кутилганидек, жамоага тезкор равишда сармоя ажрата бошлади. Эътиборлиси, Лижан Испаниянинг «Гранада» клубини ҳам назорат қилмоқда. 37 ёшли бизнесмен бундан ташқари, АҚШ, Хитой ва Бельгия футболига ҳам сармоя киритган.\nУмуман, «Парма»нинг янги хўжайини мухлисларга катта ваъдалар берганди: «Мен клубда катта ўзгаришларга қўл уришни истамайман, чунки у асл ҳолини сақлаб қолиши керак.\nДемоқчиманки, «Парма» яна олдингидек гигант жамоа қиёфасига киради ва Италия футболида ўзининг қонуний жойига қайтади.\nТез орада жамоа ва мухлислар билан «А» сериясига чиққанимизни нишонлаймиз». Мана, Лижаннинг ўша сўзлари амалда тасдиқланди - «Парма» элит дивизионга қайтди.\n09:19 АЁЛЛАР ФУТБОЛИ: Бугун чемпион номи маълум бўлади – “Бунёдкор” ёки “Севинч”?! (0)


“Ўзстандарт” агентлиги фаолиятини такомиллаштиришга оид таклифлар илгари сурилди\nБозорларда “бренд” товарларни “қўлбола” усулда ишлаб чиқарадиган “тадбиркорлар” кўпаймоқда. Бундай маҳсулот асосий ишлаб чиқарувчиникидан анча арзон бўлгани боис, сотувчи ҳам ўз фойдасини ўйлаб шундай маҳсулотлар билан савдо қилишга ҳаракат қилмоқда.\nДепутатлар халқ таълими вазирлиги бўйича 1919 та умумтаълим мактабларида қуриш, реконструкция қилиш, мукаммал таъмирлаш ва жиҳозлаш ишларини амалга ошириш учун 1 132,8 млрд. сўм ажратилгани, шундан 459,9 млрд. сўм ўзлаштирилгани, бу йиллик кўрсаткичнинг 41 фоизини ташкил қилганига тўхталиб, молия вазирлидан бунга изоҳ сўрадилар\n— Мен бу қонун лойиҳасининг ҳоким билан мулкдор ўртасида юзага келаётган зиддиятларга барҳам беришига ишонмайман, — дейди фракция аъзоси Илҳом Абдуллаев. — Ер билан боғлиқ ваколатнинг ҳокимдан маҳаллий кенгашларга олиб берилиши масаланинг ечими эмас. Чунки маҳаллий кенгашларга ҳамон ҳокимлар раислик қилмоқда.\n“Абу Али ибн Сино – Ўзбекистон фахри ва жаҳон мулки”\nБуюк бобокалонимиз, улуғ аллома ва мутаффакир, табобат илми султони, файласуф, математик, руҳшунос олим, мусиқачи, беназир шоир сифатида илм-фаннинг 29 соҳаси ривожига муносиб ҳисса қўшган Абу Али ибн Синонинг таваллуд топганига 1040 йил тўлди.\n“Ёшлар парламенти” фаолиятини қандай қилиб кучайтириш мумкин?\nҲозир юздан ортиқ давлатда ёшлар парламенти фаолият кўрсатяпти. Энди улар қаторига Ўзбекистон ҳам қўшилди. Дунё парламентида ёшларнинг салмоғи юқори эмас, атиги 2 фоизга етади. Ўзбекистонда эса сўнгги сайлов натижаларига кўра, бу кўрсаткич 9 фоизни ташкил қилди.\nФракция аъзолари қандай таклифларни илгари сурди?\n2020 йил 4 август куни парламент қуйи палатасидаги ЎзМТДП фракциясининг навбатдаги йиғилиши бўлиб ўтди. Йиғилишни фракция раҳбари А.Қодиров бошқарди. Унда Қонунчилик палатасининг навбатдаги мажлиси муҳокамасига киритилиши режалаштирилган бир қатор қонун лойиҳалари кўриб чиқилди.


Самарқандда ЙПХ ходимига пора берган яна бир фуқаро қўлга олинди — Sof.uz\nЖАҲОН 114,461,460 90,005,158 2,539,040\nСамарқандда ЙПХ ходимига пора берган яна бир фуқаро қўлга олинди\n1.02 09:58 132 Жамият\nЖорий йилнинг 26 январь куни Самарқанд вилояти ИИБ ЙҲХБ ходими Ғ.Саидов белгиланган тақсимот асосида Каттақўрғон тумани, “Сеплон” МФЙ ҳудудидан ўтган М-37 автомобиль йўлининг 76-километрида хизмат олиб борган.\nХизмати давомида, соат 21:50ларда, “Самарқанд-Навоий” йўналишида ҳаракатланиб келган, давлат рақам белгиси яшириб олинган “Кобальт” русумли автомобилни тўхтатган.\nАвтомобиль ҳайдовчиси, 1999 йилда туғилган Ж.Т.га нисбатан давлат рақам белгисини яшириб ҳаракатланганлиги бўйича баённома расмийлаштирган ва транспорт воситасини вақтинча сақлаш учун жарима майдончасига жойлаштирган.\nЖорий йилнинг 27 январь куни соат 10:10ларда, ҳайдовчи Ж.Т. вилоят ИИБ ЙҲХБ ЙПХБ 2-сафарбар гуруҳи командири Ж.Мўминовнинг хизмат хонасига келиб, жарима майдончасида сақланаётган автомобилини олиб чиқиш эвазига 1.000.000 (бир миллион) сўм миқдоридаги пулларни пора тариқасида таклиф қилган. ЙПХ ходими Ж.Мўминов фуқаро Ж.Т.нинг ушбу таклифини Самарқанд вилояти ИИБ бошлиғи номига билдирги орқали ёзиб қонуний чора кўришликни сўраган.\nЖ.Мўминовнинг билдиргиси асосида жорий йилнинг 27 январь куни ҳуқуқни муҳофаза қилувчи орган ходимлари томонидан тезкор тадбир ўтказилган. Тезкор тадбир давомида, соат 15:00ларда, ЙПХ ходими Ж.Мўминовнинг хизмат хонасида фуқаро Ж.Т. автомобилини жарима майдончасидан чиқариб бериш эвазига 1.000.000 (бир миллион) сўм миқдоридаги пулларни пора тариқасида берган вақтида, ашёвий далиллар билан ушланган.\nМазкур ҳолат юзасидан дастлабки тергов ҳаракатлари олиб борилмоқда.\n25.02 19:53 1935\n26.02 09:51 1829\n26.02 10:09 1022\n27.02 17:11 962\nБугун, 13:54 946\n17:24 147 Жамият\nБугун, 16:59 96 Жамият\nБугун, 15:37 71 Тиббиёт\nБугун, 13:54 946 Ўзбекистон


ОТА ДУОСИ - AmuNews.uz - энг сўнгги янгиликлар\nБегона жой, бегона одамлар,бизникига унча ўхшамайдиган урф-одатларга ўрганишим учун кўп қийналишимга тўғри келди. Бир ёқда яқинларим билан борди-келди йўқ. Иккинчи томондан бирин-кетин туғилган болаларим. Ўша кунларнинг бирида қаттиқ касал бўлиб ётиб қолдим. Аввалига қаттиқ иситма тутди. Эрим тез ёрдам чақирди. Лекин иситмамни тушираолишмай, мени касалхонага олиб кетишди. Касалхонада бир ойча ётиб қолдим. Уйдагиларга хабар беришга йўл қўймадим. Ичимда, эса нуқул "отамнинг қарғиши урди. Узоқ жойга турмушга беришни истамагани бекор эмас экан”, - дейман. Хали оёққа турмасдан,бутун баданимга пуфакчали тошмалар тошиб кетди. Кўринмаган шифокорим, олмаган муолажам қолмади. Энди шифокорлар хар куни ўзлари уйимга келиб, текшириб, турли дориларни танамда синаб кўришарди. Айрим хонада худди моховлардек бир ўзим ётаман. Товоқ-қошиқ, хамма нарсам ажратилган. Болаларимга юқиб қолишларидан қўрқиб, ёнимга киритишмайдиган бўлишди. Бир куни катта қизим аста эшикдан кириб келди.\n- Она, сизни соғиняпмиз. Аммо дадам киришга рухсат бермаяптилар. Сиз тузалмайдиган касалга йўлиқибсиз.\nҚизим шундай деб йиғлаб юборди. Унга қўшилиб мен хам йиғладим. Шу кеча жуда кўп йиғладим. Йиғлай-йиғлай ухлаб қолибман. Тушимга оппоқ соқолли нуроний бир отахон кирди.\n- Йиғлама, қизим, - деди сочларимни силаб.\n- Ота, дейман унга -. Ҳамма жойимни яра-чақа босиб кетган. Ҳатто бошларимгача яра. - Майли қизим, хафа бўлма. Эртага эрталаб бозорга бор. Бозор айлан, қизим. Шу дам уйғониб кетдим. Хонам қандайдир ёруғ нурга тўлганини сездим. Бу нур менинг юрагимга оқиб кира бошлади. Pуҳим енгиллашди. Юрагим ҳаприқа бошлади. Шу тун тонгни бетоқат кутдим. Эрталаб эрим кириб келди. У менинг ташқари чиқишимга асло рухсат бермади. Устимдан қулфлагани эшитилди. Ўрнимдан туришга уриндим. Сал ҳолсиз эдим. Тушим эсимга тушиб, бошимни ушладим. Во ажабо, авваллари суви чиқиб турадиган яралар ўрни қотиб, қуриган тери уваланиб туша бошлади. Кўзгу олдига бордим, баданимдаги яралар ранги сал қорайгандек туюлди.\n- Қизим, эшикни оч, - дея эшикни қўлларим билан ура бошладим. Аста эшик очилди. Эшик олдида қўрқувдан кўзлари катта очилган қизим турарди.\n- Менга пул бер, мен бугун бозор қилиб келаман - дедим.\nУйимиз хар йили ярмарка ўтказиладиган кўча бўйида жойлашган эди. Шу куни ҳосил байрами муносабати билан ўтказиладиган ярмарка очилганини кўчага чиққач билдим. Жуда қувониб кетдим. Бироқ қувончим узоққа бормади. Биринчи учратганим яқин қўшним эди. У мени кўриши билан афтидан саломлашмаслик учун тез бурилиб жўнаб қолди. Кўчанинг икки тарафида дўконларда картошка, сабзи, пиёз, қовун-тарвуз сотилаётган эди. Аммо ёнларига боришим билан сотувчилар менга орқа ўгириб олишарди. Бир жойда картошкага қўлимни тегизишим билан сотувчи аёл: - Ҳой, ифлос қўлингни торт”, деб бақирди. Сал нарида турган сотувчи киши эса менга ачинди шекилли:\n- Опа, келинг, мендан савдо қилақолинг. Фақат хафа бўлманг, қўлингизни теккизманг, ўзим энг яхшиларидан ўлчаб бераман - деди. Пулимни эса олмади. Уйга қайтаётиб биринчи учраган чўлоқ тиланчи бобога бор пулларимни садақа қилдим. У мени узоқ дуо қилди. Шундагина икки соатлардан бери бозорда юрганимни, ўзимни анча енгил сезаётганимни пайқадим. Қизим эшик олдида мени кутиб турарди. Уйга кирганимда қизим яраларимнинг ўрни қорайиб қолганини айтди. Шу ўтган бир неча ой ичида биринчи бор ўзим ювиниб устимга тоза либосларимни кийдим. Эрим ишдан қайтганида мен бозордан олиб келган картошкани қовуриб столга қўяётган эдим. У кўзларига ишонмай, бир зум серрайиб қолди. Сўнг отамга менинг касалланганимни айтишди. Аслида отамни соғинган, унинг дуои фотиҳасини олишни истаган эдим.


Қўқон хони. Минглар сулоласидан. Норбўтабийнинг ўғли. Унинг даврида салтанат ҳудудини кенгайтириш давом эттирилади. У Оҳангарон, Чимкент, Сайрам, Тошкент вилоятининг ҳаммасини, Россияга борувчи карвон йўлларидаги муҳим манзилгоҳларни забт этади. У Бухоро амирлигига қарши туришга кучи етажагини кўриб хон унвонини қабул қилади, давлати эса Қўқон хонлиги деб атала бошланди. Пойтахт – Қўқоннинг сиёсий аҳамияти ошган. Олимхон тоғли тожиклар: қоратегинлар, шўғнонликлар, бадахшонликлар, эронийлар ва бошқалардан иборат ёлланма қўшин тузган. Бу қўшин ҳокимиятни марказлаштириш учун курашда унинг таянчи бўлган. Олимхон даврида Россия билан 1-марта савдо алоқалари ўрнатилган. Олимхон диний соҳада ҳам ўзгаришлар қилишга интилган, хусусан, диний унвон ҳисобланган “ешон”ни бекор қилади, камбағал, бечораларга ва қаландарларга ер майдонлари ва чорва беради, шу билан уларни ижтимоий-фойдали меҳнатга жалб қилади. Айрим диний арбобларни имтиҳон қилади ва фош қилинганларни жазолайди. Уламолар унинг бу ҳатти-ҳаракатларидан норози бўладилар. Унинг Тошкентдалигидан фойдаланиб, фитна уюштирадилар, у ўлдирилади, деб миш-миш тарқатадилар. Тахтга унинг укаси Умархон ўтказилади. Олимхон хиёнатни билиб қолиб, қисқа йўл билан Қўқонга жўнайди. Ёълда қўйилган пистирма Олимхонни отиб ўлдиради.\nҚўқон хонлигининг мавқеи айниқса Олимхон замонида юксалади. Аввало мазкур ҳукмдор хонлик мақомини қабул қилгани билан машҳурдир. Мингларнинг ундан кейинги намояндалари ҳам хон мақомида бўлганлар. Шу сабабдан ҳам 1709-1876-йиллари маркази Фарғона водийси ҳисобланган ва нинглар номи билан бўғлиқ сиёсий бирликни Қўқон хонлиги дейиш одат тусига кирган.\nОлимхон Қўқон хонлигининг кучайиб боришида ўзини кўрсатганлардан биридир. 1805-йили у Хўжандни эгаллаб, юқорида айтилганидек, Фарғона водийси учун стратегик аҳамият касб этган мазкур чегарани узил-кесил хонлик таркибига киритади. 1809-йили эса ХВИИИ аср охирларидан бошлаб мустақил бўлиб олган ва шайх Хованд Тоҳур (ҳозирда Шайхонтоҳур номи билан машҳур ХИВ асрнинг кўзга кўринган дин пешволаридан) авлодларидан бўлмиш Юнусхожа (1784-1801) етакчилик қилаётган Тошкент вилоятини ҳам Қўқонга бўйсунтиришга эришади. Натижада Сайрам ва Чимкент томонларга қараб силжиш имкони туғилади. Шу тариқа у Туркистон (Ясси) ва Авлиё отагача бўлган ерларда ҳарбий юришлар уюштиради.\nОлимхон ҳарбий ислоҳот ўтказиб, Хўжандни, Оҳангарон воҳасини, Тошкент,Чимкент ва Туркистонни ўзига бўйсунтирди. Натижада, Россия билан савдо йўли очилади. У ўз давлатини 1805-йили расман Қўқон хонлиги деб эълон қилди, ўзига эса “хон” рутбасини олди ва уни расман Олимхон деб атай бошлашди. Олимхоннинг марказлашган нисбатан кучли давлат тузишга интилаётганлиги айрим қабила бошлиқлари орасида кескин норозилик туғдирди. Натижада, улар Қўқонда «Олимхон Тошкентда ўлди» деб миш-мишлар тарқатишади ва унинг укаси Умарбекни хон деб эълон қиладилар. Олимхон бундан хабар топиб Қўқонга бормоқчи бўлади, аммо, йўлда Олтиқуш мавзеида андижонлик Қамбар мирзо шериклари билан Олимхонни отиб ўлдирадилар.


Олимлар умрни узайтирувчи парҳезни маълум қилишдиHaqida.net\nHome Dunyo Олимлар умрни узайтирувчи парҳезни маълум қилишди\nБиологлар бунинг учун мевали дарахтлар дрозофил пашшаларини урганишди. Уларнинг ирсий касалликларининг 2/3 қисми инсон ген касалликларига мос тушади. Тадқиқот мобайнида аниқланишича, ёшлигида оқсил моддаси камроқ нарсаларни еган пашшалар икки марта кўпроқ яшаган.\n«Одамлар ҳам дрозофиллар каби липидлар ишлаб чиқаради. Бу модда атроф-муҳитнинг кунлик салбий таъсиридан терини ҳимоялайди ва намлантиради. Лекин улар қуёш нури билан реакцияга киришиб ва асаббузарлик каби бошқа омиллар туфайли зарар келтириши ҳам мумкин. Айни шу нарса кексайишни тезлаштирувчи зарарли кимёвий моддалар ҳосил бўлишига олиб келади», — деган тадқиқот муаллифларидан бири доктор Алекс Гулд.


Флойд Мэйвезер: “Мен шунчалик кўп пул ишладимки, энди бокс тушишимга ҳожат йўқ”\n18:21 / 06.11.2015\n“Бокс давом этиши, яшаши керак. Головкин ҳали қандай юқори марраларга эришишини билмайман. Унга фақат энг яхшисини тилайман. Мен ўз жамоам ҳақида ўйлашда давом этаман. Хамма ҳам шундай қилади.\nМен уни шахсан билмайман, у ҳақида ҳеч қандай ёмон фикр билдира олмайман. Агар карьерам давомида 160 фунт йиғганимда у билан бокс тушишим мумкин бўлар эди. Мен унда ҳеч қандай ёмонлик кўрмаяпман. У ўзи билан боксга тушишни истаган йигитлар билан қўлидан келганича бокс тушяпти.\nМен бокс ортидан юзлаб миллион доллар ишлаб олдим. Бунинг устига Эл Хеймон билан мустаҳкам алоқаларимиз боис у билан ишляпмиз. Менимча, мен ва Эл билан дунёдаги уч нафар боксчи ишламаса керак: Котто, Пакьяо ва Канело. Улар билан ўз вақтида рингда кўришганмиз. Аммо айни дамда бокс бу — санъат. Агар сен бизнесда бўлишни истасанг, унда биз орқали ўтишинга тўғри келади. Бу нафақат Эл Хеймон ва PBC, ҳатто TMT ҳам бир эканлигини англатади”, — деб ўтган Мэйвезер.


Айни пайтда, Ўзбекистон Марказий сайлов комиссияси ҳамда Мустақил давлатлар ҳамдўстлигидан келган кузатувчилар кеча бўлиб ўтган парламент сайловлари халқаро меъёрларга мос равишда ўтказилганини маълум қилди.\nМарказий сайлов комиссияси матбуот котиби Шерзод Қудратхўжаевнинг сайловлар очиқ ва адолатли ўтганини айтди. Сайлов комиссияси вакилига кўра, сайловда овоз бериш ҳуқуқига эга фуқароларнинг 85 фоизи қатнашган.\nМустақил давлатлар ҳамдўстлигидан келган кузатувчилар гуруҳи раҳбари Владимир Рушайло сайлов қонуний, эркин ва очиқ ўтганини айтди.\n“Мустақил давлатлар ҳамдўстлигидан келган кузатувчилар борган участкаларнинг ҳаммаси вақтида очилди. Уларнинг фикрича, овоз бериш жараёни тинч ва ишчи руҳида, миллий сайлов қонунчилигиа асосан ўтди. Участка сайлов комиссиялари Ўзбексистон фуқаролари эркин ва яширин овоз беришларига барча шароитларни яратиб берди”, - деди Рушайло\nСайловчилар Ўзбекистон парламентининг қуйи палатасига депутатларни сайлдилар. Сайловларда бешта партия қатнашди. Мамлакат мухолифат партияларининг бирортасига ҳам сайловда қатнашиш ҳуқуқи берилмади.\nЭрк демократик партияси вакили Отаназар Орипов ўтказилган сайловларни ўзбек халқига қарши жиноят, деб баҳолади. Мухолиф партиялар шунингдек, сайловларда 85 фоиз сайловчилар қатнашганига шубҳа билдиришди.\nСайлов натижаларининг бугун эълон қилиниши кутилмоқда.


Ҳурматли савол муаллифи сиз қаерда яшашингизни ёзмагансиз. Агар сиз Тошкент шаҳрида доимий рўйхатдан ўтган бўлсангиз,\nЎзбекистон Республикаси Президентининг 2016 йил 22 ноябрдаги “2017-2020 йилларда шаҳарларда кўп қаватли турар жойлар қурилиш ва реконструкция қилиш дастурини амалга ошириш чора-тадбирлари тўғрисида”ги ПҚ-2660 сонли ва 2017 йил 23 октябрдаги ПҚ-3350 сонли қарорига асосан ҳамда Ўзбекистон Республикаси Вазирлар Маҳкамасининг 2017 йил 16 январдаги 14-сонли қарори билан тасдиқланган “Кўп қаватли уйлар қурилиши ва таъмирлаш ишларини молиялаштириш, уйлардаги хонадонларни ёш оилалар, ўз муддатини ўтаб бўлган турар жой эгаларига ва бошқа турар жой шароитини яхшилашга муҳтож бўлган фуқароларга тақсимлаш тўғрисида”ги Низомига асосан Тошкент шаҳрининг Сергели туманида қурилаётган уй-жойлардан (Агар вилоятда доимий рўйхатдан ўтган бўлсангиз, вилоятда) қурилаётган уй-жойлардан туман ҳокимиятига мурожаат қилиб, (сизнинг шароитингиз белгиланган тартибга тўғри келса) навбат билан уй-жой ажратилади.\nЖавоб: дастлабки тўловсиз берилиши ҳозирча амалиётда учратмадим (имконияти чекланган шахслар бундан мустасно). Лекин кўпчилик аҳолининг шароитидан келиб чиқиб, қурилаётган уйнинг юқорги қаватларидан уй-жой танласангиз дастлабки тўлов уй-жой суммасининг 10% гача камайтирилган ҳолда берилиши белгиланган.\nЯъни, 10% дастлабки тўлов тўлашингиз керак бўлади. Бунда 2 хонали ўртача уй 120 миллион сўм бўлса, 12 миллион тўлашингиз керак бўлади.


Қўшимча маблағлар ижарага берувчилар харажатлари, Олимпия ўйинлари учун сотилган чипталарни қайтариб бериш эҳтимоли бўлган пулларни қоплаш ҳамда ёлланма ишчиларга сарфланади.\nШу йил октябрь ойининг бошида Ташкилий қўмита Олимпия ўйинларини ўтказиш харажатларини 30 млрд. иенага (284 млн. доллар) тежашни режалаётганини маълум қилган эди. Буни Олимпиадага ташриф буюрадиган чет эл делегациялари ва Халқаро олимпия қўмитаси расмий шахслари сонини 10-15 фоизга қисқартириш, спорт объектларини ёритишни тежаш ҳисобига амалга ошириш мўлжалланган эди.\nЯпония ҳозирнинг ўзида Олимпия ўйинлари учун 13 млрд. доллардан кўпроқ маблағ сарфлаган.